REPUBLIKA SLOVENIJA

**Ministrstvo za obrambo**

UPRAVA REPUBLIKE SLOVENIJE  
ZA ZAŠČITO IN REŠEVANJE

Izpostava Trbovlje

Ulica 1. Junija 19, 1420 Trbovlje T: 03 563 15 35

F: 03 562 66 73

E: gp.tr@urszr.si

www.sos112.si/trbovlje

Številka: 8421-38/2020-4 - DGZR

Datum: 03. 08. 2022

NAČRT ZAŠČITE IN REŠEVANJA

OB POPLAVAH V ZASAVSKI REGIJI

Verzija 2.0

|  |  |  |  |
| --- | --- | --- | --- |
|  | **Organ** | **Datum** | **Podpis odgovorne osebe** |
| **Sprejel** | **Izpostava URSZR**  **Trbovlje** |  | **Boštjan Breznikar**  **Podsekretar**  **Vodja Izpostave** |
| **Odobril** | **Poveljnik CZ za**  **Zasavje** |  | **Simon Las**  **Poveljnik CZ za Zasavje** |
| **Skrbnik** | **Izpostava URSZR**  **Trbovlje** |  | **Aleksander Resman**  **Svetovalec** |

KAZALO VSEBINE:

[1. POPLAVE 4](#_Toc110231505)

[1.1Uvod 4](#_Toc110231506)

[1.2 Splošno o nevarnosti poplav v Zasavski regiji 4](#_Toc110231507)

[1.3 Vodna območja zasavske regije in upravljanje voda 5](#_Toc110231508)

[1.3.1 Območje spodnje Save s pritoki 5](#_Toc110231509)

[1.3.2 Območja pomembnega vpliva poplav (OPVP) 6](#_Toc110231510)

[1.4 Verjetnost nastanka verižne nesreče 8](#_Toc110231511)

[1.5. Sklepne ugotovitve 8](#_Toc110231512)

[2 OBSEG NAČRTOVANJA 9](#_Toc110231513)

[2.1 Temeljne ravni načrtovanja 9](#_Toc110231514)

[3 ZAMISEL IZVAJANJA ZAŠČITE, REŠEVANJA IN POMOČI 11](#_Toc110231515)

[3.1 Koncept odziva ob poplavah 11](#_Toc110231516)

[3.2 Temeljne podmene načrta 14](#_Toc110231517)

[3.3 Uporaba načrta 14](#_Toc110231518)

[4 SILE IN SREDSTVA ZA ZAŠČITO, REŠEVANJE IN POMOČ TER 16](#_Toc110231519)

[VIRI ZA IZVAJANJE NAČRTA 16](#_Toc110231520)

[4.1 Organi in organizacije, ki sodelujejo pri izvedbi nalog iz regijske pristojnosti 16](#_Toc110231521)

[4.1.1 Regijski organi 16](#_Toc110231522)

[4.1.2 Sile za zaščito, reševanje in pomoč na regijski ravni 16](#_Toc110231523)

[4.2 Materialno-tehnična sredstva za izvajanje načrta 17](#_Toc110231524)

[4.3 Predvidena finančna sredstva za izvajanje načrta 18](#_Toc110231525)

[5 OPAZOVANJE, OBVEŠČANJE IN ALARMIRANJE 19](#_Toc110231526)

[5.1 Opazovanje in napovedovanje vodostajev in pretokov rek ter vodostajev jezer 19](#_Toc110231527)

[5.2 Obveščanje pristojnih organov in služb v Zasavski regiji 20](#_Toc110231528)

[5.2.1 Obveščanje prebivalcev na ogroženem območju 22](#_Toc110231529)

[5.2.2 Obveščanje splošne javnosti 22](#_Toc110231530)

[5.3 Alarmiranje prebivalcev na ogroženem območju 23](#_Toc110231531)

[6 AKTIVIRANJE SIL IN SREDSTEV ZA ZAŠČITO, REŠEVANJE IN 24](#_Toc110231532)

[POMOČ 24](#_Toc110231533)

[6.2 Aktiviranje sil za zaščito, reševanje in pomoč na regijski ravni 24](#_Toc110231534)

[6.3 Aktiviranje sredstev pomoči 26](#_Toc110231535)

[6.3.1 Regijski logistični center Trbovlje 26](#_Toc110231536)

[6.4 Mednarodna pomoč 26](#_Toc110231537)

[7 UPRAVLJANJE IN VODENJE 27](#_Toc110231538)

[7.1 Organi in njihove naloge 27](#_Toc110231539)

[7.1.2 Poveljnik CZ Zasavske regije 27](#_Toc110231540)

[7.1.3 Štab CZ Zasavske regije 28](#_Toc110231541)

[7.1.4 PU Ljubljana 28](#_Toc110231542)

[7.1.6 DRSV Sektor spodnje Save 29](#_Toc110231543)

[7.1.7 NIJZ, OE Celje 29](#_Toc110231544)

[7.1.9 Uprava RS za varno hrano, veterinarstvo in varstvo rastlin, OU Celje 29](#_Toc110231545)

[7.1.10 Centri za socialno delo 29](#_Toc110231546)

[7.1.11 Splošna bolnišnica Trbovlje 30](#_Toc110231547)

[7.1.12 Zdravstveni domovi v Zasavski regiji 30](#_Toc110231548)

[7.2 Operativno vodenje 30](#_Toc110231549)

[7.3 Organizacija zvez 31](#_Toc110231550)

[8 ZAŠČITNI UKREPI TER NALOGE ZAŠČITE, REŠEVANJA IN POMOČI 33](#_Toc110231551)

[8.1 Zaščitni ukrepi 33](#_Toc110231552)

[8.1.1 Prostorski, urbanistični, gradbeni in drugi tehnični ukrepi 33](#_Toc110231553)

[8.1.2 Evakuacija 34](#_Toc110231554)

[8.1.3 Sprejem in oskrba ogroženih prebivalcev 36](#_Toc110231555)

[8.1.4 Radiološka, kemijska in biološka zaščita 38](#_Toc110231556)

[8.1.5 Zaščita kulturne dediščine 40](#_Toc110231557)

[8.2 Naloge zaščite, reševanja in pomoči 42](#_Toc110231558)

[8.2.1 Tehnično reševanje ob poplavah 42](#_Toc110231559)

[8.2.2 Prva pomoč in nujna medicinska pomoč 43](#_Toc110231560)

[8.2.3 Veterinarska pomoč 45](#_Toc110231561)

[8.2.4 Zagotavljanje osnovnih pogojev za življenje 46](#_Toc110231562)

[9 OSEBNA IN VZAJEMNA ZAŠČITA 48](#_Toc110231563)

[10 RAZLAGA POJMOV IN OKRAJŠAV 49](#_Toc110231564)

[10.1 Pomen pojmov 49](#_Toc110231565)

[10.2 Razlaga okrajšav 51](#_Toc110231566)

[11 SEZNAM PRILOG IN DODATKOV 52](#_Toc110231567)

[11.1 Skupne priloge 52](#_Toc110231568)

[11.2 Posebne priloge 53](#_Toc110231569)

[11.3 Skupni dodatki 53](#_Toc110231570)

# 1. POPLAVE

## 1.1Uvod

Regijski načrt zaščite in reševanja ob poplavah v zasavski regiji, verzija 2.0 je spremenjen in nadomešča Regijski načrt zaščite in reševanja ob poplavah v zasavski regiji, verzija 1.0, katerega je izdelala Izpostava Uprave RS za zaščito in reševanje Trbovlje leta 2018.

Regijski načrt je izdelan na podlagi Zakona o varstvu pred naravnimi in drugimi nesrečami (Uradni list RS, št. 51/06 – UPB1, 97/10 in 21/18 – ZNOrg), Uredbe o vsebini in izdelavi načrtov zaščite in reševanja (Uradni list RS, št. 24/12, 78/16 in 26/19) in Uredbe o organiziranju, opremljanju in usposabljanju sil za zaščito, reševanje in pomoč (Uradni list RS, št. 92/07, 54/09, 23/11 in 27/16). Temelji na Oceni ogroženosti ob poplavah, dopolnjene verzije 2.0, 8421-238/2020-2- DGZR z dne 20.05.2022 in Državnem načrtu zaščite in reševanja ob poplavah, Verzija 4.0, št. 842002/2019/6, z dne 03. 10. 2019.

S tem načrtom se ureja ukrepanje ob poplavah oziroma odziv ob poplavah. Zasavska regija obsega območje treh občin, ki jih organizacijsko pokriva Izpostava URSZR Trbovlje.

## 1.2 Splošno o nevarnosti poplav v Zasavski regiji

Poplave so eden izmed prevladujočih naravnogeografskih preoblikovalcev pokrajine, tako v gorskih oziroma hribovitih kot v ravninsko-nižinskih predelih. So naravni dejavnik, ki ob različni tehnološki razvitosti tudi neposredno vpliva na namembnost prostora in rabo tal.

Poplave navadno ne nastopijo trenutno (razen če gre za porušitev vodnega jezu, ki pa ga ta načrt ne obravnava), zato jih lahko obravnavamo kot postopne naravne pojave. Delna izjema so hudourniške poplave, ki se lahko na omejenih območjih pojavijo v zelo kratkem času.

Do povečanja količine vode v vodotokih pride predvsem zaradi padavinskega dogodka na določenem porečju. Količina vode, ki doseže vodotok, je odvisna od več dejavnikov, kot so vegetacija, izhlapevanje, sposobnost infiltracije in zasičenost tal, višina oziroma navzočnost podtalnice, območja zadrževanja vode, na primer depresije, velikost porečja, naklon terena in pokrivnosti tal.

Poplave v Zasavski regiji so pogoste in mnogokrat povzročijo veliko materialno škodo. Med vsemi naravnimi nesrečami, ki povzročajo škodo, so poplave najpogostejša nesreča regije. Pojavljajo se lahko vse leto, najpogostejše pa v spomladanskem ali v jesenskem času, ob obilnih in dolgotrajnih padavinah. Poleti so poplave povezane z neurji in so predvsem krajevne in hudourniške. Poplav ni mogoče preprečiti, lahko pa do določene mere omilimo njihove posledice in se nanje bolj ali manj učinkovito pripravimo. Ob poplavah, ki so večinoma dobro napovedljive, je navadno še dovolj časa za reševanje življenj, večja neposredna ogroženost pa nastane ob izbruhu hudournikov, ki lahko nastopijo tudi v obliki blatnih in drobirskih tokov. Hudourniške poplave so težje napovedljive.

Zelo pomembna dejavnika pri pojavu poplav sta tudi taljenje snega in predhodna namočenost tal, predvsem pa značilni časovni in prostorski padavinski in vetrovni vzorci v kombinaciji z vegetacijskimi razmerami, predvsem jeseni in tudi spomladi.

Poplave lahko prizadenejo gosto naseljena območja, zato se je treba nanje pravočasno pripraviti. Obvladovanje poplavnih tveganj obsega različne gradbene in ne gradbene protipoplavne ukrepe za preprečitev nastanka poplav ter ukrepe za zmanjšanje posledic poplav, med katerimi sta najpomembnejša spremljanje in proučevanje poplavne ogroženosti in nevarnosti.

Vzroki za nastanek poplav so:

* dolgotrajne obilne padavine ali zelo intenzivne nekajurne padavine ter taljenje snega,
* razporeditev padavin v pasu, ki odteka neposredno na naseljena območja,
* pred pojavom padavin so tla že zelo namočena, po svoji geološki sestavi slabo prepustna
* ali pa so zamrznjena,
* obremenjevanje in urbanizacija razlivnih površin,
* neustrezno urejena odvodnjavanja padavinskih voda,
* predimenzionirane premostitve in prepusti ipd.

Na podlagi glavnih značilnosti poplav ter obsegu poplavljanja poplave v zasavski regiji delimo na:

* **hudourniške poplave**, ki so kratkotrajne in silovite, povzročajo pa jih kratkotrajne, a intenzivne padavine. Hudourniške poplave zaradi svoje silovitosti povzročajo veliko škodo na območju nevarnostnega potenciala, povzroča pa tudi premike strug, erozijo brežin in širšega priobalnega pasa. Kot posledica erozijskega delovanja se lahko pojavijo tudi plazovi. V primeru tovrstnih poplav je zaznati tudi povečanje prodonosnosti.
* **nižinske poplave**, ki se pojavljajo v spodnjem toku vodotoka, ko njegova struga preide v ravninske predele. Ob predpostavki, da je struga vodotoka razmeroma enovita po širini, pride do nezmožnosti prevajanja vodnih količin, ko se naklon vodotoka zravna. Velike količine vode z veliko hitrostjo preidejo v nižinski del, kjer se voda bistveno upočasni. Zaradi navedenega voda prestopi bregove in začne poplavljati.
* **mestne poplave**, ki se dogajajo v mestih oz. urbanih središčih in nastanejo zaradi nezmožnosti odvajanja zadostnih količin padavinskih voda preko sistemov za odvod meteornih voda.
* **tehnične**: se pojavijo zaradi neustreznega delovanja ali porušitve objektov vodne infrastrukture. Ta načrt jih ne obravnava.

## 1.3 Vodna območja zasavske regije in upravljanje voda


Direkcija Republike Slovenije za vode, Urad za upravljanje z vodami, Sektor območja srednje Save izvaja naloge s področja gospodarskih javnih služb urejanja voda, načrtovanja, spremljanja stanja voda, vodnih in priobalnih zemljišč, vodnega režima in vodne infrastrukture, vodnih pravic, upravnih in drugih postopkov in aktivnosti.

### 1.3.1 Območje spodnje Save s pritoki

Območje spodnje Save v Zasavski regiji zajema območje veliko 4.229,82 km² oziroma približno 21 % ozemlja Republike Slovenije. Vodno območje srednje Save obsega Porečje srednje Save delimo v pet hidro sistemov (HS). Poleg HS Sava (1.191,26 km² še: HS Kamniška Bistrica (538,66 km²), HS Krka (342,81 km²), HS Kolpa (273,31 km²) in HS Ljubljanica (1.883,78 km²).

Pritoki srednje Save na območju Zasavja so: Potok Medija (občina Zagorje ob Savi), potok Trboveljščica (Občina Trbovlje) ter potok Boben (Občina Hrastnik).

Geografsko pa poteka od Spodnjega Loga (Zagorje ob Savi) do Suhadola pri Zidanem mostu. Tečejo v glavnem v dnu ozkih dolin, zato je tudi obseg poplav manjši. Pomembnejša pa je škoda z rušenjem in odnašanjem pri obrežnih zemljišč. Večja poplavna področja so ob večjih vodotokih na ravninskih območjih in na kraških poljih južnega dela območja.



Slika 1: Vodna telesa površinskih voda znotraj sektorja območja spodnje Save, 2019

(DRSV, Sektor območja spodnje Save, 2019)

### 1.3.2 Območja pomembnega vpliva poplav (OPVP)

Za OPVP se upravičeno pričakuje, da na teh območjih v primeru poplav lahko pride do največjih škod po kriterijih ogroženosti iz poplavne direktive, torej na zdravju ljudi, okolju, kulturni dediščini in gospodarskih dejavnostih. Pomembnejši podatki, v zvezi z OPVP, predvsem kvantitativni pregled vplivov na različne ranljive elemente v prostoru, so:


* površina poplavnega območja,
* število stalnih in začasnih prebivalcev,
* število stavb s hišno številko,
* število enot kulturne dediščine,
* število kulturnih spomenikov državnega pomena,
* število poslovnih subjektov,
* ocenjeno število zaposlenih,
* število SEVESO zavezancev,
* dolžina pomembnejše linijske infrastrukture,
* število pomembnih objektov družbene infrastrukture državnega pomena.

Iz posodobljenega nabora OPVP v Predhodni oceni poplavne ogroženosti Republike Slovenije (MOP, junij 2019) je razvidno, da imamo v Zasavski regiji 4 OPVP in sicer:

* na porečju spodnje Save se nahajo OPVP: Zagorje ob Savi, Kisovec, Trbovlje in Hrastnik.

| **OBMOČJA POMEMBNEGA VPLIVA POPLAV v ZASAVJU** | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Naziv območja pomembnega vpliva poplav | površina območja (km2) | število stalnih in začasnih prebivalcev | število stavb s hišno številko | število enot kulturne dediščine | število kulturnih spomenikov | | število poslovnih subjektov | ocenjeno število zaposlenih | površina potencialno ogroženega (onesnaženje) zavarovanega območja | število IPPC in  SEVESO zavezancev | dolžina pomembnejše linijske infrastrukture (km) | število pomembnih objektov družbene infrastrukture državnega pomena |
| [Srednja Sava](http://www.mop.gov.si/fileadmin/mop.gov.si/pageuploads/podrocja/voda/opvp/10_Litijska_Sava_OPVP.jpg)  (Litijska Sava) | [Hrastnik](http://www.mop.gov.si/fileadmin/mop.gov.si/pageuploads/podrocja/voda/opvp/OPVP_Si_61_obmocij_DOFi/06_OPVP_Hrastnik.jpg) | 1,26 | 2548 | 311 | 17 | 2 | | 242 | 1897 | 0,00 | 1 | 39 | 9 |
| [Trbovlje](http://www.mop.gov.si/fileadmin/mop.gov.si/pageuploads/podrocja/voda/opvp/OPVP_Si_61_obmocij_DOFi/13_OPVP_Trbovlje.jpg) | 1,09 | 4569 | 505 | 37 | 7 | | 449 | 2232 | 0,00 | 0 | 12 | 11 |
|  | [Zagorje ob Savi](http://www.mop.gov.si/fileadmin/mop.gov.si/pageuploads/podrocja/voda/opvp/OPVP_Si_61_obmocij_DOFi/34_OPVP_Zagorje_ob_Savi.jpg)   * [Kisovec](http://www.mop.gov.si/fileadmin/mop.gov.si/pageuploads/podrocja/voda/opvp/OPVP_Si_61_obmocij_DOFi/38_OPVP_Kisovec.jpg) | 0,32  0,24 | 2187  1401 | 168  168 | 4  3 | 0  0 | 150  84 | | 725  176 | 0,00  0,00 | 0  0 | 0  0 | 5  3 |

Preglednica 1: Območja pomembnega vpliva poplav v zasavski regiji



Slika 2 Območja pomembnega vpliva poplav (OPVP) v Sloveniji

Vir: Predhodna ocena poplavne ogroženosti Republike Slovenije

(Ministrstvo za okolje in prostor;2019)

Za območja pomembnega vpliva poplav v Republiki Sloveniji se nevarnostni potencial opredeli s kartami poplavne nevarnosti. Karte poplavne nevarnosti, izdelane za raven kartografskega merila najmanj 1:5000, prikazujejo dosege poplav pri pretokih s povratno dobo deset (Q10), sto (Q100) in petsto (Q500) let. Pretok Q10 je vrednost pretoka vode, ki je v določenem letu lahko dosežen ali presežen z verjetnostjo 10%, pretok Q100 je vrednost pretoka vode, ki je v določenem letu lahko dosežen ali presežen z verjetnostjo 1%, pretok Q500 je vrednost pretoka vode, ki je v določenem letu lahko dosežen ali presežen z verjetnostjo 0,2%. To je statistični izračun verjetnosti pojava glede na podatke iz preteklih let, vendar se ne glede na statistično verjetnost takšne poplave lahko pojavijo redkeje ali pogosteje. Na podlagi kart poplavne nevarnosti so s kombiniranjem verjetnosti in jakosti pojava izdelane karte razredov poplavne nevarnosti (razred majhne, srednje, velike in preostale poplavne nevarnosti), ki služijo za določitev pogojev in omejitev za izvajanje dejavnosti in poseganje v prostor. Na podlagi kart poplavne nevarnosti so izdelane tudi karte poplavne ogroženosti, ki prikazujejo kraje z morebitnimi škodnimi posledicami poplav. Iz navedenih kartah so razvidne pričakovane posledice poplav izbrane povratne dobe, ki so opisane s kazalci, kot so okvirno število ogroženih prebivalcev, število in vrsta gospodarskih in negospodarskih dejavnosti na poplavnih območjih, obrati, ki lahko v primeru poplav povzročijo večje onesnaženje, možna prizadeta zavarovana območja itd.

Za OPVP so izdelane podrobnejše katre poplavne nevarnosti in ogroženosti in so dostopne na portalu eVode. Izdelovalci načrtov zaščite in reševanja lahko karte poplavne nevarnosti in ogroženosti uporabijo kot delovni pripomoček.

## 1.4 Verjetnost nastanka verižne nesreče

Poplave, zlasti intenzivnejše, obsežnejše in dolgotrajnejše, lahko povzročijo tudi verižne nesreče, med katerimi so pogoste oziroma pomembne predvsem naslednje:

* onesnaženje okolja oziroma nenadzorovano uhajanje nevarnih snovi v okolje,
* onesnaženje pitne vode,
* onesnaževanje živil oziroma krme,
* motnje in prekinitve oskrbe s pitno vodo,
* prekinitev oskrbe z električno energijo,
* prekinitev komunikacijskih storitev,
* pojav nalezljivih bolezni pri ljudeh,
* pojav oziroma širjenje posebno nevarnih bolezni in drugih bolezni živali in karantenskih bolezni pri rastlinah,
* poškodbe infrastrukture (poškodbe in porušitve visokih pregrad),
* prekinitev transportnih poti.

Poplavne dogodke lahko spremljajo drugi naravni pojavi (globinska in bočna erozija strug vodotokov, transport in odlaganje erodiranega materiala, zemeljski in hribinski plazovi, odlomi skalovja in skalni podori, blatni in drobirski tokovi).

Po drugi strani pa poplave lahko nastanejo tudi zaradi drugih nesreč in pojavov, predvsem zaradi:

* zemeljskih plazov,
* skalnih podorov,
* potresov,
* porušitev visokih pregrad,
* odpovedi delovanja (nenadzorovan dvig) zapornic na jezovih hidroenergetskih objektov,
* zaledenitve vodotokov

Ob verižni nesreči, ki je posledica poplave, poteka ukrepanje skladno z regijskimi načrti zaščite in reševanja glede na nesrečo (nalezljive bolezni pri ljudeh, posebno nevarne bolezni živali, itn.).

## 1.5. Sklepne ugotovitve

Izdatne padavine običajno povzročijo visoke vode, njihove količine pa so močno odvisne od lege in razgibanosti površine. Nihanja med nizkimi, srednjimi in visokimi vodami so velika in značilna za večino vodotokov, kar jim poudarja hudourniške poteze.

Poplave se lahko v Zasavski regiji pojavljajo skoraj vsako leto. Katastrofalne poplave so redkejše.

Najpogosteje se pojavljajo v spomladanske in jesenskem času, poplave zaradi nenadnih dotokov velike količine vode (nevihte) pa tudi v poletnem času.

Poplave v Zasavski regiji ne prizadevajo gosto naseljenih območij, kljub temu pa se je nanje potrebno pripraviti pravočasno. Obvladovanje nevarnosti poplav obsega različne ukrepe za preprečitev nastanka poplav kot tudi ukrepe za zmanjšanje posledic poplav, med katerimi sta najpomembnejši spremljanje in proučevanje poplavne nevarnosti.

Da bi bilo ukrepanje ob poplavah organizirano in učinkovito, je treba pripraviti ustrezne načrte na regijski in lokalni ravni.

Varstvo pred poplavami v celoti obsega preventivo, vzpostavitev in vzdrževanje pripravljenosti za zaščito, reševanje in pomoč ter odpravljanje posledic poplav in obnovo. S tem načrtom se urejajo le ukrepi in dejavnosti za zaščito, reševanje in pomoč ter zagotavljanje osnovnih možnosti za življenje na prizadetih območjih, ki so v regijski pristojnosti.

Načrt zaščite in reševanja ob poplavah v Zasavski regiji ne vključuje porušitve vodnih pregrad saj na vodotokih v Zasavju ni nobene takšne vodne infrastrukture. Te načrte izdelajo občine in upravljavci vodnih pregrad.

# 2 OBSEG NAČRTOVANJA

## 2.1 Temeljne ravni načrtovanja

Načrt ali dele načrta zaščite in reševanja ob poplavah v Zasavski regiji izdelajo nosilci načrtovanja, in sicer:

– načrt v celoti izdela: Izpostava URSZR Trbovlje,

– načrt v celoti izdelajo: Občina Zagorje ob Savi, Trbovlje in Hrastnik.

Obveznost izdelave načrta ali dela načrta zaščite in reševanja ob poplavah za posameznega nosilca načrtovanja je opredeljena glede na Oceno ogroženosti Republike Slovenije zaradi poplav, verzija 2.0, (št. 8420-4/2015-58-DGZR, z dne 5.12.2016) in Oceno ogroženosti Zasavske regije zaradi poplav, verzija 2.0; 8421-238/2020-2- DGZR z dne 20.05.2022 v povezavi s preglednico 2, in glede na končno uvrstitev nosilca načrtovanja v določen razred ogroženosti. Obveznosti nosilcev načrtovanja predstavljajo minimalne zahteve, saj se vsak nosilec načrtovanja lahko odloči tudi za večji obseg načrtovanja.

| Razred ogroženosti | Obveznosti nosilcev načrtovanja |
| --- | --- |
| 1 | Ni obveznosti. |
| 2 | Priporočljivo je izdelati dele načrta zaščite in reševanja oziroma dokumente, v katerih se določi način opazovanja, obveščanja in alarmiranja ter izvajanje zaščitnih ukrepov in nalog ZRP |
| 3 | Treba je izdelati dele načrta zaščite in reševanja oziroma dokumente, v katerih se določi način opazovanja, obveščanja in alarmiranja ter izvajanje zaščitnih ukrepov in nalog ZRP |
| 4 | Treba je izdelati dele načrta zaščite in reševanja oziroma dokumente, v katerih se določi način opazovanja, obveščanja in alarmiranja ter izvajanje zaščitnih ukrepov in nalog ZRP, priporočljivo pa je izdelati načrt zaščite in reševanja v celoti. |
| 5 | Treba je izdelati načrt zaščite in reševanja v celoti. |

Preglednica 2: Obveznosti nosilcev načrtovanja

**Temeljni načrt** zaščite in reševanja ob poplavah je državni načrt zaščite in reševanja ob poplavah. Izdelan je za pojav obsežnih poplav na kateremkoli vodotoku v državi oziroma za pojav poplav na območju dveh ali več regij.

**Regijski načrt** zaščite in reševanja ob poplavah v Zasavski regiji je izdelan za pojav poplav v več občinah na območju Zasavja. Ureja se koncept odziva na poplave, naloge zaščite, reševanja in pomoči ter zaščitni ukrepi in zagotavljanje osnovnih pogojev za življenje, ki so v regijski pristojnosti. Razčlenjeni so zaščitni ukrepi in aktivnosti za zaščito, reševanje in pomoč ter zagotavljanje osnovnih pogojev za življenje, ki so v pristojnosti regije v primeru poplav zaradi naravnih pojavov.

Regijski načrt zaščite in reševanja ob poplavah v Zasavski regiji je izdelan za poplave, ki nastanejo zaradi naravnih pojavov na povodjih reke Save in se začne izvajati v primeru poplav, ko občina sama s svojimi silami in sredstvi ne zmore obvladovati nastalega stanja, oziroma ko poplave ogrožajo vsaj dve občini v Zasavski regiji. Glede na to, da območje Zasavja spada v razred ogroženost 4 (velika stopnja ogroženosti) se izdela v celoti samostojni Regijski načrt zaščite in reševanja ob poplavah v Zasavski regiji.

Načrt ne vključuje aktivnosti varstva pred škodljivim delovanjem voda, ki so opredeljene v Zakonu o vodah (razen izvedbe izrednih ukrepov ob poplavah) in ki obenem niso v pristojnosti sistema varstva pred naravnimi in drugimi nesrečami.

**Občinski načrt** zaščite in reševanja ob poplavah je izdelan za pojav poplav na območju posamezne občine. Občine pri pripravi načrtov upoštevajo tudi možnost pojava hudourniških poplav ter opredelijo koncept odziva na tovrstne poplave. Izvajanje načrta ali dela načrta se skladno z načelom postopnosti dopolnjuje k regijskemu načrtu.

Občine, ki imajo na svojem območju velike vodne pregrade oziroma zadrževalnike in bi vodni val ob porušitvi take pregrade oziroma zadrževalnika nizvodno ogrožal območje občine in upravljavci vodnih pregrad, so dolžni izdelati ločene načrte zaščite in reševanja ob porušitvi vodne pregrade. Regijski načrt ZiR ob poplavah v Zasavski regiji ne vključuje porušitve vodnih pregrad.

Kadar je aktiviran regijski načrt zaščite in reševanja ob poplavah v Zasavski regiji, občina skladno s potrebami in zmožnostmi zagotavlja pomoč poplavno prizadetim območjem zunaj svojega območja v silah in sredstvih za zaščito, reševanje in pomoč na predlog poveljnika CZ Zasavske regije in v dogovoru z občino.

V Sloveniji so skladno s poplavno direktivo določena najbolj ogrožena poplavna območja kot OPVP. Na območju Zasavske regije imamo v 3 občinah 4 OPVP kot najbolj ogrožena poplavna območja. Občine, ki imajo na svojem območju del OPVP, posamezen OPVP ali več OPVP ne glede na ugotovljen razred ogroženosti iz ocene ogroženosti, pristopijo k izdelavi načrta zaščite in reševanja v celoti.

| Regija  občina | Površina občine  v km2 | Število ljudi | Gostota poseljenosti  (štev. ljudi/km2) | Razred ogroženosti iz ocena ogroženosti | Sprememba na podlagi OPVP |
| --- | --- | --- | --- | --- | --- |
| ZASAVSKA |  |  |  | 5 | 5 |
| **Hrastnik** | 58,6 | 9.383 | 160,1 | 4 | 5 |
| **Trbovlje** | 58,0 | 15.920 | 274,5 | 5 | 5 |
| **Zagorje**  **ob Savi** | 147,1 | 16.339 | 111,1 | 3 | 5 |

Preglednica 3: Ogroženost občin zaradi poplav v Zasavski regiji.

Občine, ki imajo na svojem območju OPVP, so pisane z odebeljeno pisavo.

Pristojni organi in službe občinske uprave po potrebi izdelajo načrte dejavnosti kot dodatek k regijskim in občinskim načrtom zaščite in reševanja. Posebne priloge in dodatki k temu načrtu se uskladijo in izdelajo v šestih mesecih od sprejetja regijskega načrta.

**Organizacije**, ki opravljajo vzgojno-izobraževalno (vrtci; osnovne šole, srednje šole, višje in visoke šole), socialno (dnevno varstveni centri), zdravstveno (zdravstveni domovi, bolnišnice) ali drugo dejavnost, ki obsega tudi oskrbo ali varovanje 30 ali več oseb (domovi za starostnike, ipd.), načrtujejo oziroma izdelajo v primeru, da so na poplavnem območju načrt zaščite in reševanja ob poplavah skladno z občinskimi načrti zaščite in reševanja ob poplavah ter načrti dejavnosti resornega ministrstva.

Skladno z regijskim načrtom zaščite in reševanja ob poplavah v Zasavski regiji načrtujejo izvedbo potrebnih zaščitnih ukrepov in nalog zaščite, reševanja in pomoči v Splošni bolnišnici Trbovlje.

Pristojni organi in službe občinske uprave po potrebi izdelajo načrte dejavnosti kot dodatek k regijskim in občinskim načrtom zaščite in reševanja. Posebne priloge in dodatki k temu načrtu se uskladijo in izdelajo v šestih mesecih od sprejetja regijskega načrta.

| P-100 | Evidenčni list o vzdrževanju načrta zaščite in reševanja |
| --- | --- |
| P-101 | Ocena ogroženosti Zasavske regije zaradi poplav |

# 3 ZAMISEL IZVAJANJA ZAŠČITE, REŠEVANJA IN POMOČI

## 3.1 Koncept odziva ob poplavah

Koncept odziva ob poplavah temelji na:

– hidroloških poročilih in hidroloških opozorilih Agencije RS za okolje (ARSO),

– napovedanih vodostajih in pretokih vodotokov,

– na izmerjenih oziroma dejanskih vodostajih in pretokih vodotokov,

– ocenjenem in dejanskem obsegu posledic, ki jih poplava lahko povzroči na ljudeh, živalih,

objektih, kulturni dediščini in okolju.

ARSO na podlagi meritev in modelskih napovedi opozarja pred poplavami rek, jezer in morja ter izdaja hidrološka poročila in opozorila v besedni in grafični obliki, ki opisujejo oziroma grafično prikazujejo trenutne hidrološke razmere in napoved za tekoči in naslednji dan. Predvsem ob napovedanih intenzivnejših, obsežnejših in dolgotrajnejših padavinah in pričakovanih poplavah, ko ARSO napove rumeno, oranžno ali rdečo stopnjo nevarnosti pred poplavami, lahko nosilci načrtovanja začnejo operativne aktivnosti priprav na poplavni dogodek.

Status opozorila imajo le tisti predvideni poplavni dogodki, za katere je oziroma bo izdano hidrološko opozorilo z oranžno ali rdečo stopnjo ogroženosti. Dogodki z rumeno stopnjo ogroženosti so že vključeni v dnevno hidrološko poročilo. Hidrološko poročilo ARSO objavlja na svoji spletni strani in ga dnevno pošilja v CORS.

Pri odzivu na poplavo se uporabljajo štiri stopnje intervencijskih vrednosti vodostajev in pretokov vodotokov. Vrednosti vodostajev in pretokov vodotokov so vidne v aplikaciji Monitoring voda v sistemu monitoringa, opazovanja in kontrole (SMOK).

Stopnje intervencijskih vrednosti vodostajev in pretoka vodotokov pri odzivu ob poplavah so:

* **naraščanje vodotokov** in/ali gladine morja, jezer (v nadaljnjem besedilu vodotokov) – pretok ali vodostaj vodotokov je presegel vrednosti v aplikaciji Monitoring voda v sistemu SMOK, pri katerih nadaljnje naraščanje vodotokov pomeni vse večjo možnost razlivanja zunaj strug vodotokov. ARSO stanje oziroma napoved tovrstnih razmer izdaja v dnevnem hidrološkem poročilu z zeleno (brez posebnosti) ali rumeno stopnjo ogroženosti (razlivanje), in sicer v besedni in grafični obliki. ARSO navedeno hidrološko poročilo pošlje na CORS, ta pa ReCO Trbovlje.

Operaterja CORS in ReCO Trbovlje začneta stalno spremljati podatke o padavinah ter o vodostajih in pretokih vodotokov, predvsem tistih, ki so presegli zgoraj navedene vrednosti. Na občinski ravni se lahko glede na razmere na terenu sprejme odločitev o vzpostavitvi opazovanja vodotokov na terenu, kar velja zlasti za hudourniške vodotoke.

* **razlivanje vodotokov** – pretok ali vodostaj vodotokov presega vrednosti prvih razlivanj zunaj strug vodotokov v aplikaciji Monitoring voda v sistemu SMOK in spremlja možnost hitrega naraščanja hudourniških vodotokov. ARSO stanje oziroma napoved tovrstnih razmer izdaja v dnevnem ali večkrat dnevnem hidrološkem poročilu z rumeno stopnjo ogroženosti (razlivanje).

ARSO glede na vremenske in hidrološke razmere lahko začne redno izdajati hidrološka opozorila v primeru nadaljnjega naraščanja vodotokov. CORS in ReCO Trbovlje nadaljujeta stalno spremljanje podatkov o padavinah, vodostajih in pretokih vodotokov.

Navadno so poplavljene površine neposredno ob vodotokih ali hudournikih, kmetijske površine, izpostavljeni deli prometnic in prometnih objektov in drugi posamezni objekti. Začne se z obveščanjem javnosti in prebivalstva ter posredujejo navodila za preventivni umik predmetov in dobrin iz kleti oziroma za njihov dvig v višja nadstropja. Na lokalni ravni se vzpostavi višja raven pripravljenosti za ukrepanje, na primer vpoklic nekaterih delavcev na delovno mesto, določitev pripravljenosti na domu, opozarjanje gasilskih enot in koncesionarjev na možnost poplav, določitev pregleda in priprave opreme za ukrepanje ob poplavah itn.

Občinske sile in sredstva za ZRP so v pripravljenosti za ukrepanje, in če je treba, izvajajo intervencije ob poplavah. Če izvajanje nalog ZRP presega obseg intervencije, lahko poveljnik CZ občine sprejme odločitev o aktiviranju občinskega načrta zaščite in reševanja ob poplavah. Po Koncept aktiviranju občinskega načrta vse aktivnosti ZRP vodi in usklajuje poveljnik CZ občine. odziva na hudourniške poplave razdelajo občine v občinskih načrtih zaščite in reševanja.

* **poplave** – pretok ali vodostaj vodotokov je močno povišan in lahko še narašča. Obseg poplavnih površin ob vodotokih in kmetijskih površinah je večji, poplavljene in neprevozne so ceste lokalnega ali regionalnega pomena. Voda ogroža ali poplavi posamezne gospodarske ali stanovanjske objekte, ponekod lahko v nekoliko večjem obsegu. ARSO stanje oziroma napoved tovrstnih razmer izdaja v hidroloških opozorilih z oranžno stopnjo ogroženosti (poplava).

Lahko je aktiviran občinski načrt zaščite in reševanja ob poplavah. Občinske sile in sredstva za ZRP izvajajo ukrepe in naloge ZRP ob poplavah. Aktivnosti ZRP vodi in usklajuje poveljnik CZ občine. Obveščena je javnost in prebivalci, alarmirajo se prizadeti prebivalci, aktivirajo se sile in sredstva za ZRP, določijo se zaščitni in drugi ukrepi, zbirajo informacije in posredujejo podatki, izvajajo naloge in zaščitni ukrepi ZRP ter spremlja se stanje.

Ob pojavu poplav v več občinah na območju ene regije in ko posamezne občine z lastnimi silami in sredstvi ZRP ne obvladujejo razmer, se po potrebi vključijo regijske sile in sredstva ZRP. Aktivira se regijski načrt zaščite in reševanja ob poplavah v Zasavski regiji. Aktivnosti ZRP v takem primeru vodi in usklajuje poveljnik CZ Zasavske regije.

* **Obsežne poplave** – pretok ali vodostaj vodotokov presega vrednosti, pri katerih so poplavljene obsežnejše površine ob vodotokih, večji strnjeni deli naselij ali cela naselja. Poplava lahko traja dalj časa. ARSO stanje oziroma napoved tovrstnih razmer izdaja v hidroloških opozorilih z rdečo stopnjo ogroženosti (obsežna poplava).

Poleg občinskih načrtov zaščite in reševanja ob poplavah je aktiviran tudi regijski načrt zaščite in reševanja ob poplavah v Zasavski regiji. Občinske in regijske sile ter sredstva za ZRP izvajajo ukrepe in naloge ZRP ob poplavah. Aktivnosti ZRP vodi in usklajuje poveljnik CZ Zasavske regije.

Poveljnik CZ RS oceni razmere in sprejme odločitev o aktiviranju državnega načrta glede na razmere in zahteve prizadetih občin in Zasavske regije ter glede na napoved razvoja dogodkov. Obveščata se javnost in prebivalstvo, alarmirajo se prizadeti prebivalci, aktivirajo sile za ZRP, določijo zaščitni in drugi ukrepi, zbirajo informacije in posredujejo podatki, izvajajo naloge in zaščitni ukrepi ZRP, aktivirajo dodatne sile za ZRP z območij, ki so poplavno manj prizadeta ali neprizadeta, proučijo se potrebe po pomoči iz tujine in, če je treba, se zaprosi zanjo, spremljata se stanje in konec aktivnosti.

Ob pojavu obsežnih poplav na katerem koli vodotoku oziroma, ko pride do poplav na območju dveh ali več regij, se aktivira državni načrt. Po aktiviranju državnega načrta so v ukrepanje ob poplavah poleg občinskih in regijskih vključeni tudi državne sile in sredstva ZRP. Aktivnosti ZRP v tem primeru vodi in usklajuje poveljnik CZ RS.

Hidrološka opozorila ARSO z barvnimi kodami in stopnjami nevarnosti niso v celoti primerljiva z intervencijskimi vrednostmi vodostajev in pretokov vodotokov v aplikaciji Monitoring voda v sistemu SMOK. To velja še posebej za začetno fazo razlivanj in poplav oziroma ob upoštevanju dejstva, da aplikacija Monitoring voda v sistemu SMOK vedno prikazuje trenutne hidrološke razmere, hidrološka opozorila ARSO z barvnimi kodami in stopnjami nevarnosti pa vsebujejo tudi predvidene hidrološke razmere (navadno od 24 do 36 ur pred dogodkom, ob hudourniških poplavah pa le nekaj ur pred dogodkom).

Podlaga za koncept odziva na poplave na vseh ravneh so intervencijske vrednosti posameznih vodotokov v aplikaciji Monitoring voda v sistemu SMOK.

Poleg aplikacije SMOK, ki služi kot orodje in pomoč odločevalcem pri odzivu na poplave, pa se lahko uporabijo tudi drugi razpoložljivi podatki.

| P-301 | Hidrološka opozorila – stopnje nevarnosti in šifrant (ARSO) |
| --- | --- |

Slika 3. **Koncept odziva ob poplavah**

**NARAŠČANJE VODOTOKOV**

Spremljanje stanja in ocena razmer

Vodenje intervencije in ukrepanje po potrebi

Spremljanje stanja in ocena razmer ter glede na možne posledice

**RAZLIVANJE**

**VODOTOKOV**

Vodenje intervencije

**POPLAVE**

Aktiviranje občinskih sil in sredstev za ZRP ter občinskega načrta ZiR ob poplavah

Aktiviranje regijskega načrta ZiR ob poplavah

Spremljanje stanja in ocena razmer ter glede na možne posledice

**OBSEŽNE POPLAVE**

Aktiviranje regijskega načrta ZiR ob poplavah

Spremljanje stanja in ocena razmer ter glede na možne posledice

Napoved in klasifikacija dogodka

Aktiviranje sil in sredstev na državni ravni ter državnega načrta ZiR ob poplavah

**POPLAVA**

Aktiviranje občinskih sil in sredstev za ZRP ter občinskega načrta ZiR ob poplavah

## 3.2 Temeljne podmene načrta

1. Regijski načrt zaščite in reševanja ob poplavah v Zasavski regiji je izdelan za pojav obsežnih poplav, ki nastanejo zaradi naravnih pojavov na vodotoku v Zasavju oziroma za pojav poplav na območju dveh ali več občin v Zasavski regiji ter kadar lokalne sile in sredstva za ZRP ne zadoščajo za učinkovito izvajanje zaščitnih ukrepov in nalog ZRP.

2. Varstvo pred poplavami, kot je opredeljeno s tem načrtom, zagotavljajo v okviru svojih pristojnosti Ministrstvo za okolje in prostor, Direkcija RS za vode, ki zagotavlja obvezno gospodarsko javno službo na področju urejanja voda (koncesionarji), elektrarne in podjetja za vzdrževanje cest (koncesionarji). Prav tako varstvo pred poplavami v okviru svojih pristojnosti oziroma pravic in dolžnosti zagotavljajo državljani in drugi prebivalci Republike Slovenije kot posamezniki, društva in nevladne organizacije, javne reševalne službe, podjetja, zavodi in druge organizacije, katerih dejavnost je pomembna za ZRP, ter občine, regijski in državni organi, vsi skladno s svojimi pristojnostmi, usposobljenostjo in opremljenostjo.

3. V Regijskem načrtu zaščite in reševanja ob poplavah v Zasavski regiji se predvidijo zaščitni ukrepi in naloge ZRP za zaščito ljudi, živali, premoženja, kulturne dediščine in okolja, ki so lahko ogroženi zaradi poplav.

4. Poplave lahko ogrožajo ljudi, živali, premoženje, kulturno dediščino in okolje neposredno zaradi delovanja vodnega vala, zaradi poškodb objektov in naprav, namenjenih proizvodnji, predelavi, uporabi, prevozu, pretovarjanju, skladiščenju in odstranjevanju nevarnih snovi. Poplave lahko povzročijo tudi poškodbe ali porušitve mostov in druge prometne infrastrukture, poškodbe na vodni infrastrukturi in strugah vodotokov, poškodbe na električnih, plinskih in drugih napeljavah ter poškodbe na stanovanjskih in poslovnih stavbah itn. Objekte morajo lastniki oziroma upravljavci na prizadetem območju pogledati takoj po poplavah. V občinskih načrtih zaščite in reševanja se določijo organizacije, ki s svojo dejavnostjo pomenijo nevarnost za nastanek nesreče in morajo pri izdelavi načrtov zaščite in reševanja upoštevati možne verižne nesreče.

5. Organi, pristojni za izdelavo načrtov zaščite in reševanja na občinski ravni, zagotovijo, da so prebivalci, ki živijo na poplavno ogroženih območjih, pravočasno in objektivno obveščeni o pričakovanih nevarnostih poplave, o ravnanju pred poplavo, med njo in po njej, o izvajanju osebne in vzajemne pomoči ter preventivnih ukrepov, načrtih in ukrepih za zmanjšanje in odpravo posledic ter o posledicah poplav.

6. Ob preseženih intervencijskih vrednostih vodotokov, ki predstavljajo obsežne poplave lahko poveljnik CZ zasavske regije za pomoč zaprosi poveljnika CZ RS.

## 3.3 Uporaba načrta

Regijski načrt zaščite in reševanja ob poplavah v zasavski regiji se aktivira, ko pride do:

– obsežnih poplav na katerem koli vodotoku v zasavski regiji oziroma

– poplav na območju dveh ali več občin v zasavski regiji.

Koncept odziva na hudourniške poplave razdelajo občine v občinskih načrtih ali delih načrta zaščite in reševanja.

Pred aktiviranjem regijskega načrta zaščite in reševanja ob poplavah v zasavski regiji so skladno z načelom postopnosti že aktivirani občinski načrti zaščite in reševanja ali posamezni deli občinskih načrtov zaščite in reševanja ob poplavah v občinah, ki so jih prizadele poplave.

Poveljnik CZ zasavske regije na podlagi ocene razmer in obsega posledic, zahtev prizadetih občin ter predvidenega razvoja dogodkov sprejme odločitev o aktiviranju regijskega načrta zaščite in reševanja ob poplavah v zasavski regiji. Odločitev o aktiviranju načrta sprejme poveljnik CZ zasavske regije s sklepom.

Ko prenehajo razlogi za uporabo regijskega načrta zaščite in reševanja ob poplavah v zasavske regiji, odločitev o tem prav tako s sklepom sprejme poveljnik CZ zasavske regije.

| D-19 | Vzorec sklepa o aktiviranju načrta ZiR ob nesreči |
| --- | --- |
| D-20 | Vzorec sklepa o preklicu izvajanja zaščitnih ukrepov in nalog ZRP |
| D-22 | Načrt dejavnosti Izpostave URSZR Trbovlje |

# 4 SILE IN SREDSTVA ZA ZAŠČITO, REŠEVANJE IN POMOČ TER

# VIRI ZA IZVAJANJE NAČRTA

## 4.1 Organi in organizacije, ki sodelujejo pri izvedbi nalog iz regijske pristojnosti

### 4.1.1 Regijski organi

– Izpostava URSZR Trbovlje,

– PU Ljubljana,

– SB Trbovlje,

– NIJZ, OE Celje,

– NLZOH, lokacija Celje

– Direkcija RS za vode, Sektor območja spodnje Save,

– URSVVHVR, OE Celje,

– ZVKD, Območna enota Celje,

– CSD Hrastnik, Trbovlje in Zagorje ob Savi,

– Pristojne inšpekcijske službe.

### 4.1.2 Sile za zaščito, reševanje in pomoč na regijski ravni

**Enote, službe in organi Civilne zaščite:**

– poveljnik CZ Zasavske regije,

– namestnik poveljnika CZ Zasavske regije,

– štab CZ za Zasavske regije,

– služba za podporo,

– tehnično reševalne enote CZ,

– enote CZ za radiološko, kemično in biološko zaščito (RKB),

– enota CZ za popolnitev regijskega centra za obveščanje (ReCO Trbovlje)

– regijski logistični center,

– komisije za popis in oceno poškodovanosti objektov,

– komisija za ocenjevanje škode ob naravni ali drugi nesreči v Zasavski regiji

**Gasilske enote:**

– gasilske enote širšega pomena (PGE Trbovlje mesto),

– PGD v okviru GZ Zagorje ob Savi, GZ Trbovlje, GZ Hrastnik.

**Enote ter službe društev in drugih nevladnih organizacij:**

Prostovoljske in humanitarne organizacije, ki se glede na poslanstvo in razpoložljivost prostovoljcev in materialnih sredstev vključijo v izvajanje nalog pomoči in oskrbe prebivalcev ob naravnih in drugih nesrečah v dogovoru z izpostavo URSZR Trbovlje in občinam:

– RKS, Območna združenja Rdeči križa (OZRK) Zagorje ob Savi, Trbovlje in Hrastnik,

– Škofijska Karitas Trbovlje,

– GRZS, Ljubljana

– Radioamaterji,

– Taborniki, skavti, kinologi in drugi.

**Enote, službe, zavodi, ki jih organizirajo državni organi so:**

– javna zdravstvena služba,

– splošna bolnišnica Trbovlje,

– CSD Zagorje, Trbovlje in Hrastnik,

– veterinarske organizacije,

– izvajalci javne službe ravnanja s trupli živali in drugimi živalskimi stranskimi proizvodi (NVI-VHS),

– izvajalci obvezne javne gospodarske službe na področju upravljanja voda (koncesionarji NIVO EKO

d.o.o., Celje),

– podjetja oziroma službe, ki skrbijo za vzdrževanje cest (CGP d.d. Novo Mesto).

– upravljavec železniške infrastrukture, SŽ – Infrastruktura, d. o. o.,

– upravljalci prenosnega in distribucijskih elektroenergetskih (Elektro Ljubljana) in plinskih omrežij

(Družba Plinovodi d.o.o.).

**Na občinski ravni:**

– organizacije za oskrbo z vodo,

Za pripravljenost, opremljenost in usposobljenost enot so zadolženi ustanovitelji. Obveznosti ustanoviteljev so opredeljene v merilih za organiziranje, usposabljanje in opremljanje in v pogodbah o sofinanciranju za ukrepanje ob nesrečah, za tiste, ki jih sklepajo.

| P - 1 | Podatki o poveljniku, namestniku poveljnika in članih štaba CZ zasavske regije |
| --- | --- |
| P - 2 | Podatki o odgovornih osebah v URSZR Izpostavi Trbovlje |
| P - 3 | Pregled regijskih sil za zaščito, reševanje in pomoč |
| P - 4 | Podatki o regijskih organih, službah in enotah CZ |
| P - 7 | Pregled javnih in drugih služb, ki opravljajo dejavnosti pomembne za zaščito in reševanje |
| P - 11 | Pregled gasilskih enot s podatki o poveljnikih in namestnikih poveljnikov |
| P - 12 | Pregled gasilskih enot širšega pomena s podatki o poveljnikih in namestnikih poveljnikov |
| P - 24 | Pregled enot, služb in drugih operativnih sestavov društev in drugih nevladnih organizacij, ki sodelujejo pri reševanju |
| P - 27 | Pregled zdravstvenih domov, zdravstvenih postaj in reševalnih postaj |
| P - 28 | Pregled splošnih in specialističnih bolnišnic |
| P - 29 | Pregled veterinarskih organizacij |

## 4.2 Materialno-tehnična sredstva za izvajanje načrta

Za izvajanje ZRP v primeru poplav se uporabljajo obstoječa sredstva, ki se jih zagotavlja na podlagi predpisanih meril za organiziranje, opremljanje in usposabljanje sil za ZRP.

O pripravljenosti in aktiviranju sredstev iz popisa za potrebe regijskih enot in služb CZ ter drugih sil za ZRP odloča Poveljnik CZ zasavske regije oziroma njegov namestnik.

Materialno-tehnična sredstva se načrtujejo za:

– zaščitno in reševalno opremo ter orodje (sredstva za osebno in skupinsko zaščito, oprema, vozila ter

tehnična in druga sredstva, ki jih potrebujejo strokovnjaki, reševalne enote, službe in reševalci),

– materialna sredstva za zaščito, reševanje in pomoč iz državnih blagovnih rezerv,

– drugo, če je treba.

| P - 6 | Pregled osebne in skupne opreme ter sredstev pripadnikov regijskih enot za zaščito, reševanje in pomoč |
| --- | --- |
| P - 8 | Pregled materialnih sredstev v regiji iz državnih rezerv za primer naravnih in drugih nesreč |
| D - 3 | Načrt organizacije in delovanja regijskega logističnega centra |
| P-302 | Pregled-ocena potrebnih sil in sredstev ZRP v Zasavski regiji |

## 4.3 Predvidena finančna sredstva za izvajanje načrta

Finančna sredstva se načrtujejo za sodelujoče sile zaščite, reševanja in pomoči ter se uporabijo v primeru aktiviranja načrta v skladu z Merili za kritje stroškov intervencije. Intervencijski stroški so stroški neodložljivih nalog zaščite, reševanja in pomoči ter nujnih del, s katerimi se rešujejo človeška življenja, premoženje in kulturna dediščina ter vzpostavijo osnovni pogoji za življenje na območju, ki ga je prizadela naravna ali druga nesreča.

Med intervencijske stroške ob poplavah lahko prištevamo:

– stroške prevoza, prehrane in namestitve reševalcev oziroma pripadnikov sil za ZRP,

– stroške nadomestil oziroma refundacije plače in povračil stroškov med opravljanjem

– nalog ZRP,

– stroške goriva, maziva, stroške poškodovane in uničene opreme in nujnih popravil itn.

Intervencijski stroški se izkazujejo le za čas trajanja intervencije. Stroški se prikazujejo in dokazujejo na podlagi dokumenta, ki dokazuje nujnost izvedbe aktivnosti (odredba poveljnika CZ občine ali poveljnika CZ zasavske regije), ter ustreznih listin o izvedenem plačilnem prometu (računi), kar je treba dokazovati v postopku morebitne dodelitve sredstev državnega proračuna.

Stroške intervencije, ki izhajajo iz nalog gasilstva krije občina. Stroški intervencije se krijejo iz proračuna RS, če je bila intervencija izven občine izvršena na podlagi Državnega načrta zaščite in reševanja ob poplavah oziroma na podlagi odločitve poveljnika CZ zasavske regije ali poveljnika CZ RS.

Stroški intervencije in drugih enot, služb, društev in organizacij, ki opravljajo naloge ZRP se krijejo v skladu s sklenjenimi pogodbami in s pravili državnih pomoči.

V primeru povračila stroškov intervencije, Izpostava URSZR Trbovlje na zahtevo URSZR zbere, ugotavlja, oceni, uskladi, verificira intervencijske stroške na regijski in občinski ravni. Po zaključeni intervenciji URSZR pripravi poročilo za vlado RS o izvedenih aktivnostih in intervencijskih ter drugih stroških, ki so zaradi poplave ob intervenciji izven občine na prizadetem območju, nastali na podlagi aktiviranja Državnega načrta zaščite in reševanja ob poplavah oziroma na podlagi odločitve Poveljnika CZ Zasavske regije ali poveljnika CZ RS. Postopek povrnitve intervencijskih stroškov je zapisan v skupnem dodatku D-13 Vzorec obrazca za povrnitev stroškov občinam ob nesreči.

| D – 1 | Načrtovana finančna sredstva za izvajanje načrta |
| --- | --- |
| D - 13 | Vzorec obrazca za povrnitev stroškov občinam ob nesreči |
| D-808 | Merila za kritje stroškov intervencije |

# 5 OPAZOVANJE, OBVEŠČANJE IN ALARMIRANJE

## 5.1 Opazovanje in napovedovanje vodostajev in pretokov rek ter vodostajev jezer

Poplave je v večini primerov mogoče predvideti. S spremljanjem in modeliranjem hidrometeoroloških razmer se lahko z določeno zanesljivostjo predvidijo čas in območja, kjer bi lahko vodotoki prestopili bregove. Za spremljanje nevarnosti poplav so najpomembnejši podatki o vodostajih in pretokih vodotokov, prav tako pa tudi podatki o napovedani in dejanski količini padavin. Na občinski ravni se lahko po potrebi organizira opazovanje vodotokov na terenu.

URSZR je zgradila sistem za spremljanje opazovalnega omrežja, tako imenovani sistem SMOK, v katerega je vključena tudi aplikacija Monitoring voda, ki spremlja pretoke ter vodostaje vodotokov in morja in v katerem so določene intervencijske vrednosti vodostajev in pretokov vodotokov. Sistem črpa podatke iz merilnih sistemov o stanju voda ARSO ter jih prikazuje in dopolnjuje z lastnimi podatki. Sistem SMOK je dostopen na spletni strani [podatki iz merilnih sistemov o stanju voda ARSO](http://smok.sos112.si/)

CORS in ReCO Trbovlje s pomočjo aplikacije Monitoring voda v sistemu SMOK spremljata višino vodostajev in pretoke vodotokov. Aplikacija Monitoring voda v sistemu SMOK vedno prikazuje trenutne hidrološke razmere v primerjavi s hidrološkimi poročili in opozorili, ki vsebujejo tudi predvidene hidrološke razmere.

ARSO na podlagi meritev in modelskih napovedi opozarja pred poplavami rek, jezer in morja. ARSO izdaja dnevno hidrološko poročilo v besedni obliki ter napoved visokovodnih razmer v grafični obliki in ju objavlja na svojih spletnih straneh ter jih posreduje uporabnikom. ARSO v procesu opazovanja in napovedovanja hidroloških razmer izdaja hidrološka opozorila in pri tem uporablja opozorilne vrednosti za vodostaje in pretoke vodotokov, ki veljajo za okolico posameznih vodomernih postaj iz opazovalne mreže ARSO. Vrednosti stopnje nevarnosti so razdeljene na štiri stopnje nevarnosti: zelena, rumena, oranžna in rdeča (glej D-301 Hidrološka opozorila – stopnje nevarnosti in šifrant). Dnevno hidrološko poročilo v besedni obliki ter napoved visokovodnih razmer v grafični obliki in hidrološka opozorila z barvnimi kodami in stopnjami nevarnosti ARSO dnevno posreduje na CORS.

ARSO spremlja hidrološko stanje v Republiki Sloveniji in sodeluje s sosednjimi državami pri izmenjavi podatkov o stanju voda na njihovem ozemlju. Kadar so napovedane prekoračitve opozorilnih vrednosti vodostajev oziroma pretokov vodotokov in vodostaja morja, najpozneje pa, ko so te vrednosti presežene, se začnejo izredno spremljanje in obveščanje o nevarnih hidroloških razmerah in izdaja hidroloških opozoril o nevarnosti poplav.

ReCO Trbovlje je o nevarnosti poplav oziroma poplavah lahko obveščen na naslednje načine:

- preko Centra za obveščanje Republike Slovenije (CORS),


- od pristojnih občinskih organov in služb (članov štaba CZ občine, poverjenikov za CZ,

poveljnikov gasilskih društev idr.)

- od občanov na številko 112.

Člani štabov CZ občin, poverjeniki za CZ, poveljniki gasilskih društev in drugi pripadniki sil za zaščito, reševanje in pomoč si ob močnem dolgotrajnem deževju, ko vodotoki pričnejo naraščati, večkrat ogledajo situacijo na terenu in svoja opažanja posredujejo v ReCO Trbovlje.

| D-301 | Hidrološka opozorila – stopnje nevarnosti in šifrant (ARSO) |
| --- | --- |



Slika 4: Mreža vodomernih postaj RS (ARSO, 2019)

## 5.2 Obveščanje pristojnih organov in služb v Zasavski regiji

Računalniška mreža ARSO, na kateri se podatki avtomatskih merilnih postaj (meteoroloških in vodomernih) obnavljajo vsakih deset minut, je povezana z informacijsko-komunikacijskim sistemom URSZR.

ARSO s hidrološkim opozorilom o vsaki zaznani nevarnosti za nastanek poplav ali o poplavah obvesti CORS.

Hidrološko opozorilo ARSO vsebuje podatke o:

– vodotokih, ki so presegli opozorilne vrednosti pretokov in/ali vodostajev ARSO,

– pričakovanem času nastanka poplav in razvoju poplavnih dogodkov,

– območju nastanka in obsegu poplav,

– hidrološkem stanju in napovedi poplav označeno s stopnjami nevarnosti z barvno kodo ter vgrafičnem prikazu visokovodnih razmer.

CORS o poplavah, ki lahko prizadenejo oziroma so prizadele urbana območja, ogrozile življenje ljudi in lahko povzročijo ali pa so povzročile večjo materialno škodo, oziroma zaradi poplav v Zasavski regiji obvesti ReCO Trbovlje.

ReCO Trbovlje takoj ko dobi podatke o obsežnih poplavah, ki lahko prizadenejo oziroma so prizadele urbana območja, ogrozila življenja ljudi in lahko ali so povzročila večjo materialno škodo oziroma zaradi poplav v Zasavski regiji od CORS ali drugega vira, obvešča:

– gasilskega poveljnika občine in poveljnika gasilske zveze občine,

– vodjo Izpostave URSZR Trbovlje ali njegovega namestnika,

– vodjo ReCO Trbovlje ali njegovega namestnika,

– poveljnika CZ Zasavske regije ali njegovega namestnika,

– pristojnega regijskega gasilska poveljnika,

– OKC PU Ljubljana,

– župana oziroma drugo odgovorno osebo v ogroženi oziroma prizadeti lokalni skupnosti (podatki o

odgovornih osebah, ki se jih obvešča o nesreči),

– Elektro Ljubljana, Informacijska pisarna Trbovlje

– Dežurno službo upravljalca plinskega omrežja v Zasavju - Družba Plinovodi d.o.o.

– Slovenske železnice – vlakovni dispečer za odsek proge Ljubljana - Zidani most – Dobova.

– Inšpektorat RS za varstvo pred naravnimi in drugimi nesrečami, Izpostava Trbovlje

– CORS v primeru, da še ni obveščen.

Ko poveljnik CZ zasavske regije oziroma njegov namestnik sprejme odločitev o aktiviranju Regijskega načrta zaščite in reševanja ob poplavah, o tem obvesti ReCO Trbovlje. ReCO Trbovlje obvesti ostale deležnike, ki imajo naloge po tem načrtu.

| P-1 | Podatki o poveljniku, namestniku poveljnika in članih RŠ CZ Zasavje |
| --- | --- |
| P-2 | Podatki o odgovornih osebah v URSZR Izpostavi Trbovlje |
| P-11 | Podatki o poveljniku gasilske zveze Hrastnik, Trbovlje in Zagorje ob |
| P-15 | Podatki o odgovornih osebah v regiji, ki se jih obvešča o nesreči |
| P-17 | Seznam prejemnikov informativnega biltena |
| D-22 | Načrt dejavnosti Izpostave URSZR Trbovlje |

### 5.2.1 Obveščanje prebivalcev na ogroženem območju

Obveščanje prebivalcev na ogroženem območju mora biti usklajeno z obveščanjem splošne javnosti.

Za obveščanje prebivalcev o stanju na ogroženem območju so pristojne občine, ki načine in oblike obveščanja podrobneje razdelajo v občinskih načrtih zaščite in reševanja ob poplavah ter z njimi seznanijo prebivalce.

Informacije o razmerah na ogroženem območju, o izvajanju preventivnih ukrepov ter osebne in vzajemne zaščite in o izvajanju zaščitnih ukrepov in nalog ZRP občine posredujejo prek osrednjih in lokalnih medijev in na druge, krajevno običajne načine.

Navodila ogroženim prebivalcem o zaščitnih ukrepih so odvisna od nevarnosti. Občine lahko objavijo posebno telefonsko številko, na kateri lahko občani dobijo informacije o nesreči.

Ob visokih vodah, ko je ogroženih več občin, lahko informacijske centre organizirajo tudi regije oziroma URSZR.

| P-17 | Seznam prejemnikov informativnega biltena |
| --- | --- |
| P-18 | Seznam medijev, ki bodo posredovala obvestila o izvedenem alarmiranju in napotke za izvajanje zaščitnih ukrepov |
| D-5 | Priporočilo o organiziranju in delovanju informacijskega centra |
| D-7 R-3 | Navodilo – kako ravnamo ob poplavi in ukrepi po poplavi |

### 5.2.2 Obveščanje splošne javnosti

Ljudje, ki živijo na poplavnih območjih, morajo biti seznanjeni s poplavno nevarnostjo. Javnost mora biti o nevarnosti poplav pravočasno, objektivno in korektno obveščena, tako o obsegu poplav in njenih posledicah kot tudi o aktivnostih za odpravo posledic.

ARSO ves čas zagotavlja in posreduje podatke o hidrometeoroloških razmerah. Prvo sporočilo za javnost in vsa nadaljnja sporočila o poplavi oblikuje na državni ravni in jih posreduje v objavo ARSO.

Za obveščanje javnosti o izvajanju nalog ZRP iz regijske pristojnosti za območje Zasavske regije so pristojni poveljnik CZ Zasavske regije, vodja Izpostave URSZR Trbovlje in drugi državni organi, ki imajo svoje organizacijske enote v regiji, v skladu s svojimi pristojnostmi. Za dodatne informacije se prav tako lahko na regijski ravni objavijo posebne telefonske številke.

Naloge na področju obveščanja javnosti organizira Izpostava URSZR Trbovlje v sodelovanju s Štabom CZ Zasavske regije in drugimi državnimi organi, v ta namen:

– organizira in vodi novinarske konference,

– pripravlja skupna sporočila za javnost,

– navezuje stike z redakcijami medijev in novinarji ter skrbi, da imajo na razpolago

informativna in druga gradiva in da so jim dostopni informacijski viri,

– spremlja poročanje medijev.

Obveščanje javnosti ob nesrečah poteka v medijih, ki morajo po predpisih na zahtevo državnih organov, javnih podjetij in zavodov brez odlašanja brezplačno objaviti nujno sporočilo, povezano z resno ogroženostjo življenja, zdravja ali premoženja ljudi, kulturne in naravne dediščine ter varnosti države.

V takih primerih so za takojšnje posredovanje sporočil državnih organov za javnost pristojni:

– Televizija Slovenija,

– Radio Slovenija,

– Slovenska tiskovna agencija,

– po potrebi tudi mediji regijskega dosega

## 5.3 Alarmiranje prebivalcev na ogroženem območju

Ob nevarnosti nastanka poplav na naseljenem območju, ko so zaradi pričakovane višine vodnega vala lahko ogrožena življenja ljudi, je treba takoj začeti izvajati določene zaščitne ukrepe. Ogroženi prebivalci se na bližajočo se nevarnost poplave opozorijo z alarmiranjem. Alarmiranje obsega postopke od opozarjanja na nevarnost poplav in alarmiranja do prenehanja nevarnosti poplav s pomočjo zvočnih signalov ter aktiviranje določenih enot, služb in operativnih sestav za ZRP.

Alarmiranje izvede ReCO Trbovlje na zahtevo:

* vodje intervencije,
* poveljnika CZ občine ali njegovega namestnika,
* poveljnika CZ Zasavje ali njegovega namestnika,
* vodje Izpostave URSZR Trbovlje oziroma župana ali druge odgovorne osebe občine.

ReCO Trbovlje mora takoj po znaku za preplah posredovati obvestilo o vzroku proženja alarma lokalnim medijem in CORS-u oziroma na drug predviden način, o vrsti nevarnosti in napotke za osebno in vzajemno zaščito ter napotke za izvajanje zaščitnih ukrepov. Napotke oziroma besedilo za posredovanje občanom operater pridobi od poveljnika CZ občine ali odgovornih oseb, ki so zahtevale proženje sirene. Podrobneje se postopek alarmiranja načrtuje v občinskih načrtih zaščite in reševanja.

Če je alarmni znak dan na obmejnem območju, ReCO Trbovlje obvesti o vzroku proženja alarma CORS, ki o tem obvesti pristojne službe v sosednji državi.

# 6 AKTIVIRANJE SIL IN SREDSTEV ZA ZAŠČITO, REŠEVANJE IN POMOČ

6.1 Aktiviranje regijskih organov vodenja CZ in njihovih strokovnih služb

Po obvestilu o nevarnosti nastanka poplav in prvih poročilih o posledicah poplav na določenem območju Zasavske regije poveljnik CZ Zasavske regije skupaj s strokovnjaki oceni trenutne razmere in situacijo. Na podlagi razsežnosti in posledic poplav ter zahtev ogroženih občin po pomoči ter napovedi za vnaprej (višina vodostaja, pretoki, količina padavin) poveljnik CZ Zasavske regije sprejme odločitev o aktiviranju regijskega načrta zaščite in reševanja ob poplavah, kar lahko pomeni tudi aktiviranje regijskih organov, pristojnih za operativno in strokovno vodenje ZRP ter uporabo regijskih sil in sredstev za ZRP. Pri izvajanju zaščite, reševanja in pomoči organi vodenja upoštevajo načelo postopnosti uporabe sil in sredstev ter stvarne in krajevne pristojnosti za izvedbo določenih ukrepov in nalog ZRP.

Glede na oceno razmer, hidrološka opozorila, razsežnost poplav in napovedi dogodkov lahko poveljnik CZ Zasavske regije skliče oziroma aktivira:

- štab CZ Zasavske regije,

- namestnika poveljnika CZ Zasavske regije,

- službo za podporo delovanja štaba,

- zaposlene na Izpostavi URSZR Trbovlje in ReCO Trbovlje,

- poveljnike in namestnike poveljnikov CZ občin.

## 6.2 Aktiviranje sil za zaščito, reševanje in pomoč na regijski ravni

O aktiviranju regijskih enot CZ in drugih regijskih sil in sredstev za ZRP odloča Poveljnik CZ Zasavja oziroma njegov namestnik. Enote, službe in druge operativne sestave sil za ZRP, ki se lahko aktivirajo preko pozivnikov, aktivira ReCO Trbovlje, ostale pa aktivira Izpostava URSZR Trbovlje v skladu z načini in postopki aktiviranja in mobilizacije sil in sredstev za ZRP, ki so razdelani v Dokumentih o aktiviranju in mobilizaciji sil za ZRP v zasavski regiji.

O pripravljenosti in aktiviranju sil za ZRP iz drugih regij odloča na podlagi izkazanih potreb občin in na podlagi predloga poveljnika CZ zasavske regije poveljnik CZ RS.

Aktiviranje in uporaba državnih zrakoplovov za nujne naloge ZRP ob poplavah za nujno medicinsko pomoč, prevoz obolelih in poškodovanih do zdravstvene službe oziroma med bolnišnicami se izvaja skladno s predpisi in dokumenti o uporabi zrakoplovov za izvajanje nalog ZRP ob naravnih in drugih nesrečah.

Predlog za aktiviranje in uporabo Slovenske vojske lahko poda poveljnik CZ RS, in sicer na podlagi lastne odločitve ali na predlog župana, poveljnika CZ občine ali njegovega namestnika ali poveljnika CZ zasavske regije ali njegovega namestnika. Po pridobitvi soglasja Vlade RS oziroma ministra za obrambo, poveljnika CZ RS posreduje predlog oziroma odločitev preko CORS v Operativni center Slovenske vojske (OC SV). Na podlagi izdanega ukaza načelnik Generalštaba SV aktivira OC SV ustrezno poveljstvo, enote ali službe SV.

Za zagotavljanje varnosti se lahko aktivira policija, ki zavaruje območje nesreče, ureja cestni promet za intervencijska vozila, zavaruje izvajanje posameznih zaščitnih ukrepov in izvaja nadzor nad upoštevanjem začasne in stalne prometne signalizacije na kritičnih odsekih, izvaja iskanje pogrešanih oseb, identifikacijo oseb in druge naloge iz svoje pristojnosti.

Zahtevo za aktiviranje regijskih ali državnih sil in sredstev za ZRP lahko podajo:

– vodja intervencije,

– župan,

– poveljnik CZ občine oziroma njegov namestnik,

– poslovodni organ gospodarske družbe, zavoda ali druge organizacije, ki mora skladno s

predpisi o varstvu pred naravnimi in drugimi nesrečami izdelati načrt ZiR ob poplavah,

– vodja Izpostave URSZR Trbovlje ali njegov namestnik.

Poveljnik CZ RS ali njegov namestnik lahko odloči v primeru potrebe in na podlagi dogovora z prizadeto občino tudi o aktiviranju enot, služb in drugih operativnih sestavov v Zasavski regiji ali prizadeti občini. Aktiviranje izvrši ReCO Trbovlje, ki mora o tem obvestiti poveljnika CZ Zasavske regije ali njegovega namestnika oziroma poveljnika CZ občine ali njegovega namestnika.

Izpostava URSZR Trbovlje na zahtevo poveljnika CZ RS vpokliče tudi pripadnike CZ državnih enot in služb CZ, oziroma pripadnike drugih državnih sil za ZRP, ki imajo stalno prebivališče na območju Zasavske regije. Sile za ZRP (državne in regijske enote), ki odidejo na prizadeto območje, se zberejo na svojih zbirališčih in se napotijo v logistične centre prizadetih regij, kjer se jim na podlagi zahtev občin prizadetega območja določi njihovo delovišče in izdajo delovni nalogi.

Poveljnik CZ Zasavske regije na zahtevo poveljnikov CZ občin ali vodij intervencijskih enot in služb zbere in presodi potrebe po materialnih in finančnih sredstvih. O tem obvesti poveljnika CZ RS, ki nato po presoji obvesti pristojne za uporabo:

– materialnih sredstev iz državnih blagovnih rezerv za pomoč prizadetim ob naravni nesreči, – materialna sredstva iz rezerv za primer naravnih in drugih nesreč.

O uporabi materialnih sredstev iz državnih blagovnih rezerv za pomoč prizadetim ob poplavi odloča Vlada RS na predlog ministra pristojnega za preskrbo in poveljnika CZ RS ali njegovega namestnika oziroma pristojnega ministra. O uporabi sredstev iz rezerv za primer naravnih in drugih nesreč odloča poveljnik CZ RS ali njegov namestnik.

Izpostava URSZR Trbovlje in štab CZ Zasavske regije sodelujeta pri zbiranju potreb po materialnih in finančnih sredstvih na podlagi prošenj za pomoč iz prizadetih občin ter pri organizaciji razdelitve pomoči na prizadetem območju. Prispela pomoč iz drugih regij se zbira v RLC Trbovlje, od koder se organizira razdelitev na prizadeta območja. O izdani materialni pomoči se vodi evidenca izdane materialne pomoči.

| P - 5 | Seznam regijskih zbirališč sil za zaščito, reševanje in pomoč |
| --- | --- |
| D - 14 | Vzorec odredbe o aktiviranju sil in sredstev za ZRP |
| D - 15 | Vzorec delovnega naloga |
| P-024/1 | Navodilo za izvajanje aktiviranja/mobilizacije organov vodenja ter sil za zaščito, reševanje in pomoč |

## 6.3 Aktiviranje sredstev pomoči

Materialna pomoč regije ob poplavah lahko obsega:

– pomoč v zaščitni in reševalni opremi

– pomoč v sredstvih za začasno nastanitev in oskrbo ljudi,

– posredovanje pri zagotavljanju specialne opreme, ki je na ogroženem območju ni mogoče

dobiti (gradbena mehanizacija, naprave za prečiščevanje vode, električni agregati, muljne

črpalke visokih zmogljivosti itn.),

– pomoč v hrani, pitni vodi, zdravilih, obleki, obutvi in podobno.

O uporabi materialnih sredstev, ki so:

– last Zavoda RS za blagovne rezerve za pomoč prizadetim ob naravni nesreči odloča Vlada

RS na predlog ministra, pristojnega za preskrbo, in poveljnika CZ RS,

– državne rezerve materialnih sredstev, katerih skrbnik je URSZR za primer naravnih in drugih

nesreč, odloča Vlada RS, v nujnih primerih pa tudi poveljnik CZ RS.

### 6.3.1 Regijski logistični center Trbovlje

Prevzem in razdelitev pomoči sta razdelana v Načrtu organizacije in delovanja Regijskega logističnega centra Trbovlje. Prispela pomoč se zbira v RLC Trbovlje od koder se organizira razdelitev na prizadeta območja. V primeru hujše nesreče se RLC Trbovlje uporablja za:

– skladiščenje in razdeljevanje opreme in sredstev iz zaloge materialnih sredstev za ZRP

(državne zaloge) za primer naravnih in drugih nesreč,

– zbiranje, skladiščenje in razdeljevanje človekoljubne pomoči.

| D – 3 | Načrt organizacije in delovanja regijskega logističnega centra |
| --- | --- |
| D - 17 | Vzorec prošnje za državno pomoč |

## 6.4 Mednarodna pomoč

Mednarodno pomoč usklajuje URSZR in lahko glede na potrebe obsega:

– storitve strokovnjakov,

– pomoč reševalnih enot in služb,

– uporabo zaščitne in reševalne opreme ter sredstev,

– materialno pomoč (živila, pitno vodo, obleko, obutev, zdravila, krmo za živino, zabojnike,

prikolice in druga sredstva, ki so namenjena brezplačni razdelitvi ogroženemu prebivalstvu

kot pomoč za lajšanje posledic nesreče),

– uporabo letališč, prometnih sredstev in drugih možnosti na ozemlju in v zračnem prostoru

druge države znotraj zagotavljanja mednarodne pomoči.

Posamezni strokovnjaki, reševalne enote in službe ter materialna pomoč iz drugih držav se glede na odločitev poveljnika CZ RS zbirajo v državnem logističnem centru v Ljubljani in regijskih logističnih centrih. V teh centrih se neposredno zbira pomoč, ki bi prihajala v Slovenijo po cestah in železnici. Odločitev o tem, v katerih logističnih centrih se pomoč zbira, sprejme poveljnik CZ RS.

Za sprejemanje pomoči, ki v RS prihaja z zrakoplovi, so določena Letališče Jožeta Pučnika Ljubljana, Letališče Edvarda Rusjana Maribor in Letališče Cerklje ob Krki. Za organizacijo in pomoč pri sprejemanju mednarodne pomoči, ki v Slovenijo prispe z zrakoplovi, in nadaljnjo dostavo v ustrezne logistične centre ali neposredno na ogroženo območje, so pristojne izpostave URSZR Kranj, Maribor in Brežice.

# 7 UPRAVLJANJE IN VODENJE

## 7.1 Organi in njihove naloge

Vodenje sil za zaščito, reševanje in pomoč je urejeno z Zakonom o varstvu pred naravnimi in drugimi nesrečami. Po tem zakonu se varstvo pred naravnimi in drugimi nesrečami organizira in izvaja kot enoten sistem na lokalni, regionalni in državni ravni.

7.1.1 Izpostava URSZR Trbovlje

* opravlja upravne in strokovne naloge zaščite, reševanja in pomoči iz svoje pristojnosti (pozivanje pripadnikov, vodenje finančnih zadev),
* spremlja nevarnost, zagotavlja delovanje komunikacijskega sistema za delovanje regijskih sil za ZRP, ter umerja delovanje ReCO Trbovlje,
* zagotavlja informacijsko podporo organom vodenja na regijski ravni,
* obvešča pristojne organe o aktiviranju regijskega načrta,
* zagotavlja prostorske, telekomunikacijske in druge pogoje za delo poveljnika in članov štaba CZ Zasavske regije,
* nudi administrativno in logistično pomoč poveljniku in članom štaba CZ Zasavske regije pri vodenju zaščite, reševanja in pomoči ter pri odpravljanju posledic poplave v Zasavski regiji,
* Vodi postopke pozivanja pripadnikov CZ in drugih sil za ZRP v regiji.
* skrbi za delovanje RLC Trbovlje,
* zagotavlja logistično podporo pri delovanju regijskih sil ZRP,
* organizira delo in zagotavlja pogoje za delo regijske komisije za ocenjevanje škode,
* zbira, obdeluje in posreduje podatke o poplavi in drugih z njo povezanih dogodkih,
* opravlja druge naloge iz svoje pristojnosti.

Izpostava URSZR Trbovlje opravlja upravne in strokovne naloge zaščite, reševanja in pomoči na območju regije. Pri tem je njena vloga povezovanja in koordinacije nalog in aktivnosti med lokalnimi skupnostmi, drugimi organi in službami regijskega pomena in državnim nivojem (URSZR).

Regijski logistični center Trbovlje zagotavlja logistično podporo pri delovanju regijskih sil za zaščito, reševanje in pomoč ter zbira in razdeljuje materialno pomoč lokalnim skupnostim.

| D – 2 | Načrt Izpostave URSZR Trbovlje za zagotovitev prostorskih in drugih pogojev za delo poveljnika CZ Zasavske regije in Štaba CZ Zasavske regije |
| --- | --- |
| D - 24 | Načrt dejavnosti Izpostave URSZR Trbovlje |

### 7.1.2 Poveljnik CZ Zasavske regije

* oceni posledice nesreče in potrebo po vključevanju regijskih sil in sredstev ZRP,
* aktivira regijski načrt zaščite in reševanja ob poplavah v Zasavski regiji,
* odloča o aktiviranju sil zaščite, reševanja in pomoči na nivoju regije,
* ovrednoti predloge o izvajanju zaščitnih ukrepov, jih odreja in prekliče, ko so za to izpolnjeni pogoji,
* operativno in strokovno vodi dejavnost CZ, skrbi za povezano ter usklajeno delovanje vseh sil za ZRP iz regijske in občinske pristojnosti,
* usklajuje operativne zaščitne ukrepe in naloge ZRP ter drugih državnih organov na regijski ravni in občin,
* predlaga in odreja zaščitne ukrepe in naloge,
* koordinira aktivnosti s poveljniki CZ občin ter na njihovo zahtevo organizira potrebno pomoč v silah in sredstvih za zaščito, reševanje in pomoč ter izvaja koordinacijo s sosednjimi regijami,
* na zahtevo poveljnikov CZ prizadetih občin organizira oziroma zaprosi za potrebno pomoč v silah in sredstvih za zaščito, reševanje in pomoč,
* usklajuje sprejem pomoči v silah in sredstvih za območje Zasavske regije,
* usmerja dejavnost in poroča poveljniku CZ RS o izvršenih ukrepih in stanju na prizadetem območju,
* vodi pripravo končnega poročila o izvajanju zaščite in reševanja ter ga posreduje Poveljniku CZ RS in
* opravlja druge naloge iz svoje pristojnosti.

### 7.1.3 Štab CZ Zasavske regije

* izdela oceno situacije, oceno posledic nesreče, presoja razvoj razmer in ogroženosti, oceno potrebnih sil in sredstev, vodenje karte in sprotno spremljanje razmer na terenu,
* poveljniku CZ Zasavske regije nudi strokovno pomoč pri vodenju ZRP,
* opravlja strokovno-operativne naloge ZRP ob nesreči,
* pripravlja strokovne ukrepe in navodila za delo na območju nesreče,
* zagotavlja logistično podporo regijskim silam za ZRP,
* izvaja oglede na terenu in pripravlja poročila;
* pripravlja obvestila za obveščanje javnosti,
* izdela poročilo o nesreči.

### 7.1.4 PU Ljubljana

* varuje življenja, osebno varnost in premoženje ljudi ter vzdržuje javni red na prizadetem območju,
* preprečuje, odkriva in preiskuje kazniva dejanja ter prekrške, odkriva in prijema njihove storilce ter druge iskane osebe in jih izroča pristojnim organom,
* nadzira in skladno s stanjem prometne infrastrukture ureja promet ter omogoča interveniranje silam za ZRP,
* varuje državno mejo in izvaja mejni nadzor ter policijske naloge v zvezi s tujci,
* izvaja zaščitne ukrepe in naloge ZRP iz svoje pristojnosti,
* z letalsko enoto policije sodeluje pri opravljanju policijskih, humanitarnih, oskrbovalnih, izvidovalnih in drugih nalog pomembnih za ZRP
* sodeluje pri identifikaciji žrtev,
* obvešča Generalno policijsko upravo o mrtvih in poškodovanih tujcih,
* sodeluje z drugimi državnimi organi, še posebej z ReCO Trbovlje,
* preko člana štaba CZ Zasavske regije zagotavlja strokovno podporo poveljniku CZ Zasavske regije in
* opravlja druge naloge iz svoje pristojnosti.

Do začetka dela Operativnega štaba Policijske uprave Ljubljana, interveniranje vodi Operativno komunikacijski center Policijske uprave Ljubljana. Predstavnik PU Ljubljana, ki je hkrati član Štaba CZ Zasavske regije, je zadolžen za koordinacijo med Štabom CZ Zasavske regije in Policijo.

| D – 22/1 | Načrt dejavnosti ministrstva za notranje zadeve in policije |
| --- | --- |

### 7.1.6 DRSV Sektor spodnje Save

* izvajajo naloge urejanju voda in načrtovanja,
* spremljajo stanje voda, vodnih in priobalnih zemljišč, vodnega režima in vodne infrastrukture
* urejajo vodne pravice in upravne oziroma ostale postopke ter
* opravlja druge naloge iz svoje pristojnosti.

### 7.1.7 NIJZ, OE Celje

* izvaja ukrepe za obvladovanje nalezljivih bolezni in drugih nevarnosti za zdravje ljudi,
* izvaja epidemiološko spremljanje nalezljivih bolezni in ocenjujejo tveganje za javno zdravje,
* izvaja standardne operativne postopke za obvladovanje posameznih nalezljivih bolezni,
* opredeljuje potrebe po laboratorijski diagnostiki mikroorganizmov, ki povzročajo nalezljive bolezni,
* izvaja ukrepe za vzpostavitev izolacije in karantene,
* izvaja navodila o vodenju evidenc obolelih, cepljenju in odvzemu vzorcev,
* izvaja operativni načrt cepljenja,
* opravlja druge naloge iz svoje pristojnosti

### 7.1.9 Uprava RS za varno hrano, veterinarstvo in varstvo rastlin, OU Celje

* sodeluje pri določanju ukrepov v zvezi z živalmi, živili živalskega izvora in krmo,
* izvaja poostren izredni uradni nadzor na področju varnosti živil živalskega izvora in krme ter na področju zdravstvenega varstva in zaščite živali,
* odreja ukrepe imetnikom živali ter nosilcem dejavnosti za zagotavljanje varne hrane in krme ter za zagotavljanje zdravstvenega varstva in zaščite živali,
* sodeluje pri izvajanju zaščitnih ukrepov za izvajanje inšpekcijskega nadzora nad oskrbo s hrano in javne prehrane
* preko člana štaba CZ Zasavske regije zagotavlja strokovno podporo poveljniku CZ Zasavske regije in
* opravlja druge naloge iz svoje pristojnosti.

| P - 29 | Pregled veterinarskih organizacij |
| --- | --- |

### 7.1.10 Centri za socialno delo

* sodeluje pri vzpostavitvi pregleda nad stanjem na terenu predvsem z vidika načrtovanja in nudenja psihosocialne pomoči prizadetim v nesreči,
* sodeluje pri koordiniranju evakuacije in usklajujejo nastanitev in oskrbo za ranljive skupine prebivalcev (otroci, invalidi, starostniki, kronični bolniki in drugi ogroženi posamezniki) v začasna in nadomestna bivališča,
* evidentira rizične/ranljive posameznike in skupine prebivalcev,
* organizira in koordinira pomoč rizičnim/ranljivim posameznikom, ki so ostali na svojem domu (pomoč na domu in dostava hrane),
* zagotavlja psihosocialno podporo prebivalcem (empatično oporo s pogovorom, tolažbo, sočustvovanjem, krepitev moči, informiranjem …),
* izvaja socialnovarstvene storitve, predvsem prvo socialno pomoč (poudarek je na seznanitvi z oblikami pomoči, ki so na voljo), tudi osebno pomoč in pomoč družini za dom,
* proaktivno navezuje in vzdržuje stike s posamezniki v večji stiski in jih usmerjajo v dodatne oblike formalne pomoči,
* izplačuje denarne prejemke (pravice iz javnih sredstev-prioritetno denarno socialno pomoč, starševska nadomestila),
* organizira in vzpodbujajo skupnostne akcije na terenu (za otroke, starejše, skupine za medsebojno podporo in spodbujanje samopomoči),
* preko člana štaba CZ Zasavske regije zagotavlja strokovno podporo poveljniku CZ Zasavske regije in
* opravlja druge naloge iz svoje pristojnosti.

| P - 26 | Pregled centrov za socialno delo v Zasavju |
| --- | --- |

### 7.1.11 Splošna bolnišnica Trbovlje

* izvaja nujno specialistično zdravstveno pomoč, ki jo zagotavljajo splošne in specialistične bolnišnice,
* po potrebi reorganizira delovanje bolnišnice za delo ob množičnih nesrečah,
* sprejme poškodovane in ranjene v nadaljnjo zdravljenje,
* izvaja druge ukrepe in naloge iz svoje pristojnosti.

| D – 22/2 | Načrt splošne bolnišnice Trbovlje za masovne nesreče in izredne razmere v slučaju elementarnih in drugih večjih nesreč |
| --- | --- |

### 7.1.12 Zdravstveni domovi v Zasavski regiji

* organizirajo in izvajajo medicinsko oskrbo na terenu in v zdravstvenih ustanovah,
* koordinirajo sile in sredstva zdravstva v Zasavski regiji in posredujejo pri zagotavljanju pomoči iz drugih regij,
* izvajajo druge ukrepe in naloge iz svoje pristojnosti.

| P - 27 | Pregled zdravstvenih domov in reševalnih postaj v Zasavju |
| --- | --- |

## 7.2 Operativno vodenje

Operativno strokovno vodenje sil za ZRP izvajajo poveljniki CZ ob pomoči štabov CZ, ki so njihovi svetovalni organi, vodje intervencije in vodje reševalnih enot.

Dejavnosti za ZRP na območju občine operativno vodi občinski poveljnik CZ, ki mu pri sprejemanju odločitev strokovno pomaga občinski štab CZ.

Poveljnik CZ Zasavske regije spremlja stanje in izvajanje ZRP na ogroženem območju ter na zahtevo poveljnika CZ prizadete/ogrožene občine skladno z načelom postopnosti organizira potrebno pomoč v silah in sredstvih za ZRP.

Če so poplave ogrozile več občin v Zasavski regiji, dejavnosti za ZRP organizira in vodi poveljnik CZ Zasavske regije. Na podlagi napovedi poteka nesreče in ocene razmer poveljnik CZ Zasavske regije določi zaščitne ukrepe ter naloge ZRP.

Če so poplave ogrozile območje dveh ali več regij, organizira in vodi dejavnosti za ZRP poveljnik CZ RS skladno s svojimi pristojnostmi in odločitvami Vlade RS.

Poveljnik CZ Zasavske regije usklajuje in usmerja aktivnosti, ko se aktivirajo regijske sile in sredstva za ZRP ter se v intervencijo vključijo gasilske ter druge enote iz več občin. Poveljnik CZ Zasavske regije lahko za opravljanje posameznih nalog na ogroženem območju določi vodjo intervencije, kateremu so podrejene vse sile, ki sodelujejo pri izvajanju nalog ZRP na ogroženem območju.

Poveljnik CZ Zasavske regije, ko skliče štab CZ Zasavske regije v popolni ali operativni sestavi, organizira naslednje delovne procese:

- operativno načrtovanje

- organiziranje in izvajanje reševalnih intervencij, ki so v regijski pristojnosti,

- zagotavljanje informacijsko-komunikacijske podpore občinskim štabom CZ,

- zagotavljanje logistične podpore regijskim silam za ZRP,

- pomoč občinskim silam za ZRP,

- opravljanje administrativnih in finančnih zadev.

Posledice nesreče je treba čim prej ustrezno dokumentirati. Prav tako je treba dokumentirati tudi vse odločitve poveljnika CZ Zasavske regije.

Naloga Štaba CZ Zasavske regije je, da v čim krajšem času vzpostavi pregled nad stanjem na ogroženem območju, presodi predvideni razvoj razmer, zagotovi nujno pomoč na ogroženem območju in glede na pričakovano širjenje vodnega vala sprejme ukrepe, ki so nujni za reševanje ljudi in materialnih dobrin.

| D - 2 | Načrt URSZR Trbovlje za zagotovitev prostorskih in drugih pogojev za delo poveljnika CZ Zasavske regije in Štaba CZ Zasavske regije |
| --- | --- |

## 7.3 Organizacija zvez

Pri neposrednem vodenju intervencije in drugih akcij ZRP se uporabljajo sistem radijskih zvez zaščite in reševanja (ZA-RE, ZA-RE DMR) ter sistem osebnega klica.

Sistem zvez ZA-RE se obvezno uporablja pri vodenju intervencij ter drugih zaščitnih in reševalnih akcij. Informacijsko-komunikacijsko središče tega sistema je v Centru za obveščanje Celje, preko katerega se zagotavlja povezovanje uporabnikov v javne in zasebne funkcionalne informacijsko – komunikacijske sisteme.

Pri prenosu podatkov in govornem komuniciranju se lahko uporablja vsa razpoložljiva telekomunikacijska in informacijska infrastruktura.

Prenos podatkov in komuniciranje med organi vodenja, reševalnimi službami in drugimi izvajalci zaščite, reševanja in pomoči poteka s storitvami oziroma zvezami, kot so:

**– sistemi in omrežja:**

- radijske zveze – sistem ZA-RE, ZARE DMR in ZA-RE PLUS

- sistem osebnega klica ZARE,

- sistem javne stacionarne telefonije,

- sistem javne mobilne telefonije,

- prenosne bazne postaje mobilne telefonije,

- sistem zvez, ki jih uporablja Slovenska vojska,

- sistem zvez TETRA, ki jih uporablja Policija,

- internet zaščite in reševanja,

- internet/svetovni splet.

**– storitve:**

- govorne komunikacije,

- prenos podatkov– kratka sporočila,


- prenos podatkov – kratka sporočila – pozivanje – sistem osebnega klica,

- prenos podatkov – elektronska pošta,

- prenos podatkov – telefaks.

Pristojni poveljnik CZ oziroma vodja intervencije ob naravni ali drugi nesreči operaterjem sistema javne stacionarne in mobilne telefonije zagotavlja dostope do komunikacijskih objektov, ki so na območjih nesreče (intervencije) v okvari, in sicer do odprave napak ter ponovnega začetka delovanja.

Sistem zvez ZA-RE Pri neposrednem vodenju akcij zaščite, reševanja in pomoči se uporabljata sistem radijskih zvez zaščite in reševanja (ZA-RE) ter sistem osebnega klica. Sistem zvez ZA-RE se obvezno uporablja pri operativnem vodenju intervencij in drugih zaščitnih ter reševalnih akcijah. Telekomunikacijska središča tega sistema v Zasavski regiji je ReCO Trbovlje, prek katerih se zagotavlja povezovanje uporabnikov v javne in zasebne telekomunikacijske sisteme ter med ostalimi centri za obveščanje.



Slika 5: Repetitorske postaje s kanali sistema ZA-RE (ReCO Trbovlje, september 2020)

Na območju Zasavske regije delujejo naslednji repetitorji:

|  |  |  |  |
| --- | --- | --- | --- |
| **Numerična oznaka kanala (A-analogni)** | **Lokacija repetitorja** | **Regija** | **Regijski center za obveščanje** |
| 10 | Čemšenik | Zasavska | Trbovlje |
| 20 | Kum | Zasavska | Trbovlje |
| 30 | Mrzlica | Zasavska | Trbovlje |

Uporaba mobilnih repetitorskih postaj ZA-RE

Mobilne repetitorske postaje se uporabljajo za nadomestilo izpadlih repetitorskih postaj radijske mreže sistema zvez ZA-RE ali za izboljšanje delovanja omenjene mreže, če gre za lokacijo s slabšo pokritostjo z radijskim signalom ZA-RE ali za potrebe po dodatnem repetitorju zaradi povečanega radijskega prometa oziroma zahteve zaradi organizacije prometa radijskih zvez ZA-RE ob nesreči

Podsistem osebnega klica

V sistemu zvez ZA-RE deluje tudi podsistem osebnega klica (pozivniki oziroma pagerji). Ta omogoča pošiljanje pisnih sporočil imetnikom sprejemnikov osebnega klica. Sporočila pošiljajo ReCO Trbovlje. Če bi bilo nujno, bi bilo mogoče namestiti tudi mobilni digitalni repetitor.

| P - 19 | Radijski imenik sistema zvez ZARE, ZARE+ |
| --- | --- |
| D - 4 | Načrt zagotavljanja zvez ob nesreči |

# 8 ZAŠČITNI UKREPI TER NALOGE ZAŠČITE, REŠEVANJA IN POMOČI

Pri izvajanju zaščitnih ukrepov in nalog ZRP je glavna vloga regije na povezovanju ter koordinaciji nalog in aktivnosti med lokalnimi skupnostmi, drugimi organi in službami regijskega pomena in državnim nivojem (URSZR).

## 8.1 Zaščitni ukrepi

Ob poplavah se izvajajo naslednji zaščitni ukrepi:

- prostorski, gradbeni in drugi tehnični ukrepi,

- evakuacija,

- sprejem in oskrba ogroženih prebivalcev,

- radiološka, kemična in biološka zaščita,

- zaščita kulturne dediščine.

### 8.1.1 Prostorski, urbanistični, gradbeni in drugi tehnični ukrepi

Prostorski, gradbeni in drugi tehnični ukrepi se začnejo izvajati takoj po prvih obvestilih o zviševanju vodostaja vodotokov.

Obvezne javne gospodarske službe na področju urejanja voda (koncesionarji), upravljavci objektov in drugi pristojni organi poostrijo nadzor, kjer obstaja nevarnost, da bi narasle vode lahko te objekte poškodovale. Glede na stanje lahko pravočasno predlagajo ukrepe (rušenje naravnih pregrad, gradnja in utrjevanje nasipov, gradnja zadrževalnikov, praznjenje umetnih akumulacij, odstranjevanje plavja iz struge, izkopi razbremenilnih kanalov za odvajanje poplavnih vod, ščitenje posameznih objektov s tesnjenjem odprtin in drugi ukrepi), z namenom zavarovati ljudi in njihovo premoženje pred poplavami.

Pri opravljanju nalog omenjena podjetja v Zasavski regiji sodelujejo s poveljnikom CZ Zasavske regije.

Štabi CZ občin, štab CZ Zasavske regije in enote Civilne zaščite, javne gospodarske službe na področju urejanja voda (koncesionarji) in druga podjetja morajo takoj ob pojavu nevarnosti nastopa visokih voda začeti izvajati operativne zaščitne ukrepe. Izvajajo se ukrepi dodatne obrambe nasipov, zapora ali ščitenje prometnic, ipd. Ti ukrepi so možni, če je opozorilo na nevarnost posredovano dovolj zgodaj.

Če poplava ogroža območje, po katerem potekajo daljnovodi, operater ReCO Trbovlje v sodelovanju s CORS posreduje pristojnemu sistemskemu operaterju električne energije oziroma pristojnemu distribucijskemu podjetju zahtevo vodje intervencije po izklopu daljnovodov (Elektro Ljubljana). Vodja intervencije pri odločitvi za izklop daljnovoda upošteva pomen posameznega daljnovoda za neprekinjeno oskrbo z električno energijo.

Regijska tehnično reševalna enota CZ, predvsem Ekipa za tehnično reševanje s specialnimi delovnimi stroji in Slovenska vojska z inženirskimi zmogljivostmi, po potrebi sodelujeta pri izvajanju interventnih del z gradbeno mehanizacijo, prevozih oseb in materiala ter izdelavi in postavitvi nadomestnih mostov.

Ob poplavi naloge izvajanja zapor cest in zagotovitev začasnih obvozov izvedejo podjetja oziroma službe zadolžene za vzdrževanje cest (komunalne službe in režijski obrati občin, Cestno podjetje Ljubljana).

Policija izvaja nadzor in urejanje prometa na ogroženem območju.

Slovenske železnice (SŽ) poskrbijo za potrebno varnost na železniški infrastrukturi. Upravljavec javne železniške infrastrukture (SŽ-Infrastruktura, d.o.o.) je dolžan, v primeru nevarnosti poplav na železniški infrastrukturi, železniški promet nemudoma ustaviti in nadaljnje aktivnosti v zvezi z njimi izvajati po veljavnih internih predpisih.

Tehnično reševalna enota CZ regije, Ekipa za tehnično reševanje s specialnimi delovnimi stroji in Slovenska vojska z inženirskimi zmogljivostmi po potrebi sodeluje pri izvajanju interventnih del z gradbeno mehanizacijo, prevozih oseb in materiala ter izdelavi in postavitvi nadomestnih mostov.

| P - 10 | Pregled gradbenih organizacij |
| --- | --- |

### 8.1.2 Evakuacija

DIAGRAM POTEKA AKTIVNOSTI

Prihod evakuiranih na kraj namestitve

Evidentiranje prebivalcev za ~~e~~vakuacijo

Usmerjanje prebivalcev na evakuacijska zbirališča

Vodenje evidence in razporeditev prebivalcev za evakuacijo

Zagotovitev prevoznih sredstev

Evakuacija prebivalcev

Evakuacija je organiziran umik prebivalcev z ogroženega na varnejše območje. Evakuacija ob poplavah se izvaja le, če z drugimi ukrepi ni mogoče zagotoviti varnosti ljudi in materialnih dobrin. Evakuacijo lahko odredijo Vlada RS, župan ogrožene občine, v nujnih primerih pa tudi vodja intervencije ali pristojni poveljnik CZ (poveljnik CZ občine, poveljnik CZ Zasavske regije).

Evakuacija se izvaja pred nastopom poplavnega vala, najpogosteje v spodnjih delih vodotoka, ki so opredeljeni z občinskimi načrti zaščit in reševanja ob poplavah. Če je dovolj časa, se lahko poleg ljudi in živali evakuirajo tudi materialne dobrine. Na območjih, na katerih je odrejena evakuacija, se morajo prebivalci preseliti v določen kraj v času in na način, kot je določeno z načrti zaščite in reševanja oziroma z odločitvijo pristojnega organa.

Občina območja, na katerega so prebivalci evakuirani, krije stroške v zvezi z njihovo nastanitvijo in oskrbo ter izobraževanjem. Nadomestilo stroškov ji daje država oziroma tista občina, iz katere so prebivalci evakuirani, v obsegu kot bi jih krili, če do evakuacije ne bi prišlo.

Evakuacijo načrtujejo in organizirajo občine skladno s svojimi načrti (delnimi načrti) zaščite in reševanja. Evakuacijo izvaja štab CZ občine ob sodelovanju s prevoznimi podjetji, zavodi (ZVKD) in drugimi organizacijami ter prostovoljnimi humanitarnimi in drugimi nevladnimi organizacijami, ki so določene z načrti zaščite in reševanja. Pri izvajanju evakuacije lahko sodelujejo tudi enote CZ, gasilci, policija in po potrebi SV.

Občine v svojih načrtih zaščite in reševanja določijo območja, iz katerih se evakuirajo prebivalci, evakuacijska zbirališča, poti in sprejemališča, kraje in objekte nastanitve ter izvajalce evakuacije.

Z načrti evakuacije ob poplavah morajo biti vnaprej seznanjeni ogroženi prebivalci ter vsi, ki bodo sodelovali pri izvedbi evakuacije.

Evakuacijo na območju dveh ali več občin usmerja in usklajuje Poveljnik CZ Zasavske regije. Regija sodeluje z zagotavljanjem ustrezne opreme in sredstev iz državnih rezerv, ki je potrebna ob nastanitvi in oskrbi ogroženih.

| P-20 | Pregled sprejemališč za evakuirane prebivalce |
| --- | --- |
| P–21 | Pregled objektov, kjer je možna začasna nastanitev ogroženih prebivalcev in njihove zmogljivosti, ter lokacije primerne za postavitev zasilnih prebivališč |
| D-9 | Zaščitni ukrep evakuacija - priporočila |

### 8.1.3 Sprejem in oskrba ogroženih prebivalcev

DIAGRAM POTEKA AKTIVNOSTI

Priprava namestitvenih zmogljivosti

Prihod na kraj nastanitve in evidentiranje prebivalcev

Oskrba z najnujnejšimi življenjskimi potrebščinami

Organizacija oskrbe

Prebivalcem, ki so zaradi poplave ostali brez doma ter sredstev za preživljanje in ki se zaradi ogroženosti zadržujejo zunaj svojega prebivališča, morajo občine zagotoviti zatočišče in oskrbo z najnujnejšimi življenjskimi potrebščinami.

Za izvedbo sprejema in oskrbe evakuiranih prebivalcev so odgovorni poveljniki CZ občine. Predvideva se, da bo večina ogroženih prebivalcev poiskala nastanitev pri sorodnikih in svojcih, občina pa je dolžna zagotoviti namestitev vseh, ki začasno namestitev potrebujejo. Občine organizirajo delo na sprejemališčih, kjer se izvaja:

- evidentiranje ogroženih prebivalcev,

- urejanje sprejemališč,

- urejanje začasnih prebivališč (če je le mogoče, se prebivalci namestijo v zidane objekte oziroma v bivalnike, v nujnih primerih pa v šotore),

- nastanitev prebivalstva, - oskrba z najnujnejšimi življenjskimi potrebščinami, torej s pitno vodo, hrano, obleko, električno energijo, nujno zdravstveno oskrbo, psihološko pomočjo, obveščanjem in izobraževanjem šoloobveznih otrok,

- zbiranje in razdeljevanje humanitarne pomoči.

Navedene naloge izvajajo občinske službe CZ za podporo, podjetja in zavodi, ki razpolagajo z nastanitvenimi in prehrambnimi zmogljivostmi, CSD-ji , društva ter humanitarne organizacije v Zasavski regiji (RKS, Karitas).

Občine zbirajo podatke o prebivalcih, ki so ostali brez prebivališča ali v njihovih prebivališčih ni več mogoče živeti. Sprejem in oskrbo ogroženih prebivalcev organizirajo občine, izvajajo pa jo občinske javne službe v sodelovanju z drugimi organizacijami. Pri izvajanju tega ukrepa sodelujejo tudi enote CZ (nastanitveni centri) ter prostovoljne humanitarne in druge organizacije. V občinskih načrtih zaščite in reševanja je potrebno natančno določiti mesta, kjer se sprejmejo evakuirani prebivalci ter kjer se jim zagotovijo najnujnejše možnosti za nastanitev, pitno vodo, hrano, obleko ter zdravstveno oskrbo.

Kriteriji za organiziranje nastanitve so:

- nastanitev prebivalcev čim bližje domu,

- nastanitev v objekte, ki poleg bivalnih pogojev omogočajo še oskrbo s hrano, vodo, osebno higieno ter ogrevanje (počitniške prikolice, kontejnerji, šotori, nepoškodovane stanovanjske hiše, hoteli, počitniški domovi).

V kolikor se pri organizaciji namestitve izkaže potreba po pomoči regijskih sil in sredstev, se v aktivnosti vključi poveljnik CZ Zasavske regije. Regija sodeluje z zagotavljanjem ustrezne opreme in sredstev iz državnih rezerv, ki je potrebna ob nastanitvi in oskrbi ogroženih. Če potrebe po nastanitvi in oskrbi ogroženih prebivalcev presegajo možnosti posamezne občine, pri tem pomaga država.

| P-21 | Pregled objektov, kjer je možna začasna nastanitev ogroženih prebivalcev in njihove zmogljivosti, ter lokacije primerne za postavitev zasilnih prebivališč |
| --- | --- |
| P–22 | Pregled organizacij, ki zagotavljajo prehrano |
| P–23 | Pregled lokacij načrtovanih za potrebe zaščite in reševanja v občinskih prostorskih aktih |
| P–25 | Pregled humanitarnih (človekoljubnih) organizacij, ki sodelujejo pri oskrbi prebivalcev |

### 8.1.4 Radiološka, kemijska in biološka zaščita

DIAGRAM POTEKA AKTIVNOSTI

Obveščanje o nevarnostih, povezanih z nevarnimi snovmi

Nevarnost nesreče z nevarno snovjo

Pregled virov

nevarnih snovi

Izvajanje zaščitnega ukrepa

Konec intervencije

Ob poplavah nastane nevarnost, da zaradi poškodb na objektih in napravah, v katerih se proizvajajo, uporabljajo, hranijo ali prevažajo nevarne snovi, pride do nenadzorovanega uhajanja teh snovi v okolje, predvsem v poplavljene vode. Enote za RKB-zaščito morajo takoj ob poplavah oziroma takrat, ko se nivo vode zniža, pregledati celotno ogroženo območje in ugotoviti prisotnost, vrsto ter količino nevarnih snovi v okolju.

Ob obvestilu ob izlitju nevarne snovi v vodo oziroma ob informaciji, da je poplavljena voda onesnažena z nevarno snovjo se izvajajo zaščitni ukrepi in naloge ZRP, določene z načrtom zaščite in reševanja za nesrečo z nevarnimi snovmi, ter naloge sistema mednarodnega obveščanja in alarmiranja (AEWS), kot to določa Donavska konvencija.

Radiološka, kemijska in biološka zaščita (v nadaljnjem besedilu: RKB-zaščita) obsega:

- izvidovanje nevarnih snovi v okolju (detekcija, identifikacija, dozimetrija, preprostejše

analize),

- ugotavljanje in označevanje meja kontaminiranih območij,

- ugotavljanje prenehanja radiološke in kemijske nevarnosti,

- jemanje vzorcev za analize in preiskave,

- usmerjanje, usklajevanje in izvajanje zaščitnega ukrepa,

- izvajanje dekontaminacije ljudi in opreme.

RKB-zaščito organizirajo in pri izvajanju zaščitnega ukrepa sodelujejo gospodarske družbe, zavodi in druge organizacije, ki v svojem delovnem procesu uporabljajo, proizvajajo, prevažajo ali skladiščijo nevarne snovi ter občine, skupaj z gasilskimi enotami širšega pomena na območju katerega je sedež naštetih družb.

Še posebej je zaradi velikih količin (uporaba v prometu in gospodinjstvih) treba izvajati nadzor nad iztekanjem nafte in naftnih derivatov ter preveriti stanje cistern za kurilno olje v individualnih zgradbah. Lastniki in uporabniki objektov in naprav, ki so namenjeni javni oskrbi z vodo, proizvodnji, prometu in skladiščenju živil, zdravil in živinske krme, javni zdravstveni službi in izobraževanju otrok, morajo zagotoviti zaščitna sredstva in izvajati predpisane ukrepe za RKB-zaščito.

V primeru poplav RKB-zaščita predstavlja tudi preprečevanje izliva in raznosa nevarnih in kužnih snovi (fekalije) v poplavno vodo ter ugotavljanje ustreznosti pitne vode, poplavljenih prehrambnih izdelkov, prostorov in območij ter njihovo dezinfekcijo in varno odlaganje.

Ob pojavu poplav lahko pride do različnih nevarnosti za javno zdravje. NIJZ, Območna enota Celje na podlagi ocene tveganja predlaga ukrepe za varovanje zdravja s poudarkom na najbolj ranljivih skupinah populacije. V primeru izbruhov ali epidemije nalezljive bolezni pri ljudeh oz. drugih nevarnostih za javno zdravje NIJZ, OE Celje:

- naredi oceno tveganja za zdravje ljudi;

- predlaga, usmerja in usklajuje splošne in specifične proti epidemične oz. druge ukrepe za

varovanje zdravja;

- obvešča strokovno in splošno javnost o ukrepih;

- ugotavlja okužena in ogrožena območja;

- opredeljuje potrebe po vzorčenju in diagnostiki nalezljivih bolezni pri ljudeh in obremenjenosti

s kemijskimi onesnaževali ob pomoči sil za ZRP in SV ter izvaja ustrezne varovalne proti

epidemične ukrepe,

- predlaga izvedbo dekontaminacije, dezinfekcije, dezinsekcije in deratizacije, kar izvede

NLZOH OE Maribor, lokacija Celje ob pomoči sil za ZRP in SV.

Zaradi varovanja javnega zdravja ZIRS, OE Celje izvaja nadzor nad zdravstveno higienskim stanjem začasnih bivališč (nastanitveni centri in drugi objekti) ob poplavah in evakuacijah, kjer je povečana koncentracija prebivalcev. Občine morajo v svojih načrtih ZiR ob poplavah bolj natančno opredeliti, kje na svojem ozemlju imajo nevarne snovi (pregled virov nevarnih snovi), oceniti, kakšna je nevarnost, da bi ob poplavah prišlo do nesreč z nevarnimi snovmi, razdelati, kako bo potekalo obveščanje o nevarnostih, povezanih z nevarnimi snovmi, kateri in kako se bodo izvajali zaščitni ukrepi, ter določiti lokacije, kjer se bodo začasno zbirale nevarne snovi, do odvoza s strani pooblaščenega podjetja za odvoz in uničenje nevarnih snovi.

Na območju Zasavske regije imamo organiziran oddelek za RKB izvidovanje, ki se ga uporabi v primeru potrebe. Enota izvaja detekcijo, identifikacijo, dozimetrijo, opravlja enostavnejše analize, jemlje vzorce na terenu ter ugotavlja in označuje mejo kontaminiranega območja.

Za detekcijo in identifikacijo radioloških, kemijskih, bioloških ali drugih virov ogrožanja ob nesrečah z nevarnimi snovmi in drugih nesrečah se lahko aktivira tudi ekološki laboratorij z mobilno enoto (ELME), mobilno enoto z ekološkim laboratorijem (MEEL) ter sodeluje s SV in njenimi zmogljivostmi.

V registru obratov, ki ga na podlagi Uredbe o preprečevanju večjih nesreč in zmanjševanju njihovih posledic vodi Ministrstvo za okolje in prostor (Junij 2022) je na območju Zasavja samo en vir večjega ogrožanja in to je:

TKI (tovarna kemičnih izdelkov) Hrastnik d.d. Za Savo 6, 1430 Hrastnik

| P-3 | Pregled regijskih sil za zaščito, reševanje in pomoč |
| --- | --- |
| P–30 | Pregled stacionarnih virov tveganja zaradi nevarnih snovi |

### 8.1.5 Zaščita kulturne dediščine

DIAGRAM POTEKA AKTIVNOSTI

Pregled stanja kulturne dediščine

Odločanje o takojšnjih zaščitnih ukrepih

Dokumentiranje poškodb

Takojšnja varnostna dela

(varovanje, podpiranje, zapiranje, evakuacija itn.)

Nujna konservatorska dela

Zaščita kulturne dediščine obsega priprave in izvajanje ukrepov za zmanjšanje nevarnosti ter preprečevanje in zmanjšanje škodljivih vplivov poplav na kulturno dediščino. Priprave in zaščitne ukrepe izvajajo lastniki in uporabniki kulturne dediščine, strokovna služba za varstvo kulturne dediščine, občine in država. Pri izvajanju zaščite kulturne dediščine ob poplavah po potrebi sodelujejo tudi ustrezne enote in službe CZ, gasilske enote ter druge sile za ZRP.

Ministrstvo za kulturo vodi register nepremične kulturne dediščine, ki je uradna zbirka podatkov o nepremični kulturni dediščini na območju Republike Slovenije. Podatki, relevantni za zaščito in reševanje dediščine ob poplavah, so dostopni za pregledovanje na spletni strani https://gisportal.gov.si/evrd. Podatki iz registra so javni.

Prevzem in uporaba digitalnih podatkov sta možna preko spletnih servisov in prenosa podatkov (shp format) na naslednjih povezavah:

* Prevzem podatkov (shp) - [Varstveni režim kulturne dediščine](https://podatki.gov.si/dataset/varstveni-rezimi-kulturne-dediscine-evrd)
* Spletni servisi: - https://gisportal.gov.si/arcgis/rest/services/MK/Evrd\_servis/MapServer - https://gisportal.gov.si/arcgis/services/MK/Evrd\_servis/MapServer/WMSServer?request=GetC apabilities&service=WMS - [GIS portal](https://gisportal.gov.si/arcgis/rest/services/MK/Evrd_servis/FeatureServer)

Nepremična kulturna dediščina, ki je razglašena za kulturni spomenik, se označuje z znakom Haaške konvencije (slika 7).





Slika 6: Označevanje nepremičnih kulturnih spomenikov

Stavbno kulturno dediščino je treba čim prej zavarovati tudi pred vremenskimi vplivi, premično pa premestiti v ustrezne objekte, kjer se lahko izvajajo tudi najnujnejša konzervatorska dela.

Zaščita kulturne dediščine obsega priprave in izvajanje ukrepov za zmanjšanje nevarnosti ter preprečevanje škodljivih vplivov poplav na kulturno dediščino. Priprave in zaščitne ukrepe ter tudi ukrepe reševanja ob poplavah izvajajo lastniki in uporabniki oziroma upravljavci kulturne dediščine, strokovna služba za varstvo kulturne dediščine, občine in država. Zaščita in reševanje kulturne dediščine vključuje tudi premestitev premične kulturne dediščine, če je to potrebno zaradi obsega poplav in nevarnosti za uničenje dediščine.

Pri izvajanju zaščite in reševanja kulturne dediščine po potrebi sodelujejo tudi enote in službe CZ, gasilske enote in druge sile za ZRP, če je tako predhodno usklajeno z lastniki in uporabniki oziroma upravljavci kulturne dediščine.

Občine morajo v svojih načrtih ZiR ob poplavah bolj podrobno opredeliti kako bodo z ustanovami s področja varstva kulturne dediščine (Zavod za varstvo kulturne dediščine Slovenije, Območna enota Ljubljana) naredile pregled stanja kulturne dediščine in dokumentirale poškodbe, kako bodo potekala takojšnja varnostna dela in nujna konzervatorska dela.

Naloga regije je usklajevanje aktivnosti med občinami in ustanovami s področja varstva kulturne dediščine ter strokovnimi konzervatorskimi ekipami.

| P– 31 | Pregled kulturne dediščine |
| --- | --- |

## 8.2 Naloge zaščite, reševanja in pomoči

Ob poplavah se izvajajo predvsem naslednje naloge:

- tehnično reševanje ob poplavah,

- prva pomoč in nujna medicinska pomoč,

- veterinarska pomoč,

- zagotavljanje osnovnih pogojev za življenje.

### 8.2.1 Tehnično reševanje ob poplavah

Ob poplavah reševanje ljudi, živali in materialnih dobrin iz vode, iskanje pogrešanih in črpanje vode iz zalitih in poplavljenih objektov opravljajo lokalno pristojne gasilske enote, gasilske enote širšega pomena, regijske tehnično-reševalne enote CZ ter ekipe za reševanje na vodi in iz vode.

Ob poplavah se izvajajo gradnje in popravila vodne infrastrukture, pri tem pa sodelujejo obvezne javne gospodarske službe na področju urejanja voda (DRSV, Sektor območja spodnje Save, ter druge pristojne organizacije (komunalne službe), podjetja za vzdrževanje cest, SŽ za popravilo železniške infrastrukture, gradbena podjetja z ustrezno mehanizacijo in drugi.

| P– 3 | Pregled regijskih sil za zaščito, reševanje in pomoč |
| --- | --- |
| P– 11 | Pregled gasilskih enot s podatki o poveljnikih in namestnikih poveljnikov |
| P– 12 | Pregled gasilskih enot širšega pomena s podatki o poveljnikih in namestnikih poveljnikov |

### 8.2.2 Prva pomoč in nujna medicinska pomoč

DIAGRAM POTEKA AKTIVNOSTI

Prijava poškodbe, nesreče, bolezni

Osebna in vzajemna zaščita in

prva (laična) pomoč

Sprejem v ustrezni zdravstveni ustanovi

Usklajevanje in napotitev na nadaljnje zdravljenje

Triaža

Ob poplavah se v okviru prve pomoči izvajajo le najnujnejši ukrepi za ohranitev življenja in varovanja zdravja ljudi na prizadetem območju. Prva pomoč se izvaja zunaj zdravstvenih zavodov, skupaj z reševanjem na kraju samem. Namen dajanja prve pomoči je, da poškodovani lahko čim prej in v kar najboljšem stanju pride do strokovne medicinske pomoči oziroma zdravljenja.

Prvo pomoč ob poplavah po potrebi izvajajo ekipe prve pomoči CZ občin in RKS. Njihove naloge so nudenje prve pomoči poškodovanim in obolelim, sodelovanje pri prevozu in negi poškodovanih ter obolelih in izvajanju sanitarno-higienskih in proti epidemičnih ukrepov. Pri opravljanju teh nalog lahko sodeluje tudi vojaška zdravstvena služba. Manjše poškodbe si prizadeti prebivalci oskrbijo v okviru osebne in vzajemne zaščite.

Nujno medicinsko pomoč (NMP) ob poplavah izvajajo službe nujne medicinske pomoči, organizirane na primarni in sekundarni ravni zdravstvene dejavnosti skladno s smernicami za delovanje sistema nujne medicinske pomoči ob množičnih nesrečah (NMP Zagorje ob Savi, NMP-Trbovlje, NMP Hrastnik).

Naloge vseh ekip za izvajanje NMP so:

- v najkrajšem mogočem času dati pacientu NMP;

- zagotoviti neprekinjeno NMP;

- zagotoviti nujne prevoze poškodovanih in obolelih oseb;

- v najkrajšem mogočem času prepeljati pacienta v javni zdravstveni zavod;

- upoštevati predpisane higienske in proti epidemične ukrepe, ki jih določi NIJZ in jih izvajajo

različne službe: NIJZ, OE Celje spremlja izvajanje teh ukrepov, ZIRS, OE Celje pa vrši inšpekcijsko nadzorstvo.

Ob poplavah lahko pride tudi do utopitev ljudi. Za reševanje iz vode in nujno medicinsko pomoč sta potrebna specifično znanje in oprema. Za reševanje iz vode so pripravljene in usposobljene posebne enote potapljačev, gasilcev in enote za reševanje na vodi in iz nje. Enote, ki rešujejo ljudi iz vode ali na njej, naletijo tudi na mrtve. Te rešujejo enako kot žive. Če je le najmanjše upanje, da je poškodovanec živ, se mora takoj začeti oživljati. Smrt mora v takih primerih obvezno ugotoviti in potrditi pooblaščeni zdravnik. Ob obsežnih poplavah in večjem številu mrtvih bi se poleg rednih služb, ki opravljajo identifikacijo mrtvih, aktivirala tudi enota za identifikacijo mrtvih pri Inštitutu za sodno medicino Medicinske fakultete v Ljubljani. Glede na to, da so poplave povečini napovedane, se predvideva, da število utopljencev ne bo veliko.

Preživeli ob obsežnih poplavah in svojci žrtev poplav zaradi psihične prizadetosti (strah, izguba doma in drugo) pogosto potrebujejo psihološko pomoč. Psihološko pomoč ob poplavah dajejo različni strokovnjaki (psihologi, terapevti, duhovniki in drugi). Za organizacijo psihološke pomoči ob poplavah so pristojne občine, ki jo organizirajo v sodelovanju s strokovnimi službami. V ta namen morajo občine v svojem načrtu ZiR ob poplavah opredeliti katere strokovne službe bodo organizirale psihološko pomoč in kje bo pomoč dostopna, ocenijo potrebno število strokovnjakov in jih evidentirati. Pri opravljanju teh nalog po potrebi sodelujejo tudi vojaški psihologi. V ta namen se lahko vnaprej pripravijo zgibanke prve psihološke pomoči preživelim v nesreči, z napotki, kako naj si pomagajo in kje lahko dobijo strokovno pomoč, če jo potrebujejo.

Naloga regije je, da ob pomanjkanju strokovnjakov le-te pridobi iz drugih sredin, po možnosti v okviru regije iz neprizadetih občin ali preko Štaba CZ RS.

Prostovoljni reševalci, poklicni gasilci in zaposleni v CO Celje so skladno s smernicami za psihološko pomoč reševalcem prav tako deležni psihološke pomoči, če jo potrebujejo.

| P– 27 | Pregled zdravstvenih domov, zdravstvenih postaj in reševalnih postaj |
| --- | --- |
| P– 28 | Pregled splošnih in specialističnih bolnišnic |

### 8.2.3 Veterinarska pomoč

DIAGRAM POTEKA AKTIVNOSTI

Zbiranje podatkov o posledicah

Odločanje o preventivnih in drugih ukrepih

Odstranjevanje in pokop živalskih kadavrov ter drugi sanacijski ukrepi

Spremljanje epidemiološke situacije

Ocena (veterinarska)

zdravstvene situacije

Poostren nadzor nad živili živalskega izvora

Veterinarska pomoč ob poplavah obsega:

- zbiranje podatkov o poškodovanih in poginulih živalih na poplavljenem območju,

- nujno veterinarsko pomoč poškodovanim in obolelim živalim (nujna veterinarska pomoč

je poseg, s katerim se odpravi neposredna nevarnost za življenje živali),

- sodelovanje pri odstranjevanju živalskih trupel,

- poostren nadzor nad živili živalskega izvora,

- spremljanje epizootiološke situacije.

Naloge veterinarske pomoči opravljajo veterinarji veterinarskih organizacij s koncesijo ter delavci UVHVVR, OU Celje in NVI , OE Celje.

Občine morajo v občinskih načrtih zaščite in reševanja ob poplavah bolj podrobno opredeliti:

- kako se zbirajo podatki o poškodovanih in poginulih živalih,

- kdo in kje izvaja zasilni zakol poškodovanih živali,

- kdo in kam se odstranjujejo živalska trupla,

- določiti lokacije za pokop kadavrov in - postopek izvajanja drugih higienskih in proti higienskih

ukrepov.

### 8.2.4 Zagotavljanje osnovnih pogojev za življenje

DIAGRAM POTEKA AKTIVNOSTI

Ocena stanja na področju preskrbe in bivanja

Spremljanje epidemiološke situacije

Organiziranje oskrbe z vodo, hrano, zdravili in drugimi življenjskimi potrebščinami in zagotovitev namestitvenih zmogljivosti

Javna objava navodil prebivalcem glede uporabe pitne vode in oskrbe z osnovnimi življenjskimi potrebščinami

Zagotavljanje osnovnih pogojev za življenje ob poplavah obsega: - nujno zdravstveno oskrbo ljudi in živali, - nastanitev in oskrbo s pitno vodo, hrano, zdravili in drugimi osnovnimi življenjskimi potrebščinami, - zagotavljanje razmer za osebno higieno, - zagotavljanje delovanja nujne komunalne infrastrukture, - oskrbo z električno energijo, - zagotavljanje nujnih prometnih povezav, - zagotavljanje nujnih telekomunikacijskih zvez, - zagotavljanje in zaščito nujne živinske krme.

Da bi to zagotovili, je treba čim prej vzpostaviti delovanje infrastrukturnih objektov in naprav.

Za izvajanje nalog na področju zagotavljanja osnovnih pogojev za življenje so zadolžene javne službe in druge organizacije s področja infrastrukture ter pristojni poveljniki CZ.

Občine morajo v svojih načrtih ZiR ob poplavah podrobneje opredeliti:

- kdo in kako hitro bo vzpostavljeno delovanje infrastrukturnih objektov in naprav,

- katere javne službe so za kaj zadolžene in

- katere druge organizacije s področja infrastrukture bodo ob poplavah tudi vključene v

zagotavljanje osnovnih pogojev za življenje.

Potrebno je načrtovati postopke sodelovanja med občino, javnimi službami in drugimi organizacijami.

Naloga regije je usklajevanje dela med občinami in organizacijami ter javnimi službami, ki so regijskega pomena (npr. Elektro Ljubljana, Cestno podjetje Ljubljana..)

Osnovni pogoji za življenje bodo vzpostavljeni takrat, ko bodo izpolnjeni pogoji za preklic odrejenih zaščitnih ukrepov.

| P – 7 | Pregled javnih in drugih služb, ki opravljajo dejavnosti pomembne za zaščito in reševanje |
| --- | --- |
| P – 14 | Pregled avtomobilskih cistern v regiji za prevoz pitne vode |
| D – 7 | Navodilo – kako ravnamo ob poplavi in ukrepi po poplavi |
| D-10 | Osnovni pogoji za življenje ob naravnih in drugih nesrečah - priporočilo |
| D-20 | Vzorec sklepa o preklicu izvajanja zaščitnih ukrepov in nalog ZRP |

# 9 OSEBNA IN VZAJEMNA ZAŠČITA

Osebna in vzajemna zaščita obsegata vse ukrepe prebivalcev za preprečevanje in ublažitev posledic poplav za njihovo zdravje in življenje ter varnost njihovega premoženja.

Med aktivnosti zmanjšanja poplavne ogroženosti uvrščamo poleg gradbenih (gradnja protipoplavne infrastrukture, redno vzdrževanje in obnavljanje itn.) tudi ne gradbene ukrepe (ozaveščanje in informiranje javnosti, napovedovanje poplav itn.). Eden izmed mogočih ukrepov je tudi postavitev znaka za nevarnost poplav, kot so na primer table s koto, ki označujejo višino poplave na območju z relativno veliko gostoto obiska lokalnega prebivalstva.

Za organiziranje, razvijanje in usmerjanje osebne in vzajemne zaščite so pristojne občine, ki v svojih načrtih zaščite in reševanja predvidijo zaščitne in preventivne ukrepe ob poplavi ter natančneje opredelijo načine seznanitve in ozaveščanja prebivalcev glede pripravljenosti na poplave.

Občine pripravijo navodila prebivalcem o izvajanju osebne in vzajemne zaščite. Občine so dolžne v svojih načrtih opredeliti zagotavljanje zdravstvene in psihološke pomoči, organizacijo dela informacijskega centra, predvideti lokacije za delitev hrane in pitne vode, prostore za zbiranje in pokop mrtvih. Organizirajo lahko tudi svetovalno službo, ki jo opravljajo prostovoljci, predvsem psihologi, sociologi, socialni in zdravstveni delavci, strokovnjaki za civilno zaščito in drugi.

Prebivalci morajo biti ozaveščeni in informirani o ukrepih oziroma pravilnem ravnanju in ukrepanju pred poplavo, ob napovedi poplave, med njo in po poplavi. To je še posebno pomembno, če živijo na območjih, kjer voda lahko zelo hitro naraste. V ta namen lahko občine objavijo posebno telefonsko številko, lahko tudi v okviru informacijskega centra.

V bivalnem in delovnem okolju poverjeniki za CZ usmerjajo izvajanje osebne in vzajemne zaščite prebivalcev.

Napotki za izvajanje osebne in vzajemne zaščite ter preventivni ukrepi in navodila za ravnanje ob poplavi so objavljeni na spletni strani URSZR [Spletna stran Uprave RS za zaščito in reševanje](http://www.sos112.si/)

Regija ob napovedi poplav preko rednih oziroma izrednih dnevno informativnih biltenov opozarja občine na nevarnosti poplav, jim pošilja informacije o objavljenih napotkih za ravnanje ob poplavi.

| P – 25 | Pregled humanitarnih (človekoljubnih) organizacij, ki sodelujejo pri oskrbi prebivalcev |
| --- | --- |
| P – 26 | Pregled centrov za socialno delo |
| D – 7 | Navodilo – kako ravnamo ob poplavi in ukrepi po poplavi |

# 10 RAZLAGA POJMOV IN OKRAJŠAV

## 10.1 Pomen pojmov

**Hidrološko opozorilo** je napoved in/ali opis razmer na vodotokih v Sloveniji, ko so predvidena ali se že pojavljajo razlivanja izven strug ali obalne črte. Hidrološko opozorilo izda ARSO.

**Hidrološko poročilo** je opis trenutnih in predvidenih hidroloških razmer v Sloveniji. Sestavljeno je iz besednega opisa hidrološkega stanja in napovedi ter grafičnega prikaza visokovodnih razmer, izda ju ARSO.

**Opozorilna vrednost vodostajev in pretokov vodotokov ARSO** je višina vodne gladine v cm ali pretok v m³/s na vodomernih postajah državnega hidrološkega monitoringa, pri katerem se začnejo prva razlivanja izven strug ali obalne črte. Intervencijske vrednosti vodostajev in pretokov vodotokov so značilne vrednosti vodostajev in pretokov vodotokov v aplikaciji Monitoring voda v sistemu SMOK, na podlagi katerih poteka koncept odziva ob poplavah.

**Hidrologija ali vodoznanstvo** je znanost, ki proučuje vode na kopnem, in sicer nad površjem, na njem in pod njim.

**Meteorologija** je znanost o ozračju, ki raziskuje vremenske procese in napoveduje vreme. Osnovni namen rednega in sistematičnega spremljanja meteoroloških pojavov je pravočasno napovedovanje in obveščanje o vremenskih pojavih zaradi zaščite, obrambe in varovanja prebivalstva in dobrin ter čim bolj smotrnega izrabljanja z vremenom, podnebjem in vodami povezanih naravnih danosti.

**Nevarnost** (naravna ali druga ustrezna) je danost za kateri koli neugoden pojav, ki je povezan z mogočo nesrečo in lahko povzroči neugodne učinke.

**Ranljivost** je stopnja škode ali posledic, ki bi lahko nastale zaradi morebitno škodljivega pojava oziroma nastopa nevarnosti.

**Ogroženo območje** je območje, na katerem sta zaradi nevarnosti škodljivega delovanja voda, torej poplav in erozije, plazov ter ledu, odvisno od naravnih značilnosti in obstoječe rabe prostora (stalne prisotnosti ljudi in objektov) mogoči ogroženost življenj in zdravja ljudi ter materialna škoda.

**Poplava** je naravni pojav, ki nastane zaradi zelo močnih padavin ali naglega taljenja snega ali medsebojnega skupnega delovanja ali zaradi visoke plime na morju. Je naravna nesreča, ko izredni vodni pretok povzroči občutno škodo ob razlitju vode iz struge ali akvatorija po okolici.

**Poplavni val** se pomika po reki navzdol tem hitreje, čim hitreje le-ta narašča. Hitrost poplavnega vala je pri večjih nižinskih rekah od 2 do 5 km/h, pri nenadnih povodnjih hudourniškega značaja pa tudi več kot 15 km/h. Ko vodotok prestopi bregove, se hitrost poplavnega vala hitro zmanjša.

**Porečje** je območje, s katerega vse celinske vode odtekajo prek potokov, rek ali jezer v reko, jezero ali morje.

**Vodno območje** je s predpisom določeno območje, ki obsega eno ali več sosednjih povodij, skupaj s pripadajočimi podzemnimi vodami ter obalnim morjem, in je teritorialna podlaga za upravljanje voda.

**Vodostaj** je višina gladine vode v rečnem koritu. Izražen je v centimetrih glede na koto »0« vodomera. Kota »0« vodomera, glede na katero se meri gladina vode, je postavljena tako, da imajo vodostaji najpogosteje pozitivne vrednosti.

**Vodni pretok** je tista množina vode, ki preteče skozi ovlažen rečni profil na vodomernem profilu v eni sekundi. Izrazimo ga v m³/s (hitrostjo; Q=S\*v=(m2)\*(m/s)=(m³/s)), izračunamo pa tako, da površino ovlaženega profila pomnožimo s srednjo hitrostjo vode. Vodni pretok je povezan z višino vodostaja.

## 10.2 Razlaga okrajšav

ARSO Agencija Republike Slovenije za okolje

CORS Center za obveščanje Republike Slovenije

CZ Civilna zaščita

CZ RS Civilna zaščita Republike Slovenije

DARS Družba za avtoceste v Republiki Sloveniji

DRSI Direkcija Republike Slovenije za infrastrukturo

ELME Ekološki laboratorij z mobilno enoto

MEEL Mobilna enota z ekološkim laboratorijem

MOP Ministrstvo za okolje in prostor

MZ Ministrstvo za zdravje

NIJZ Nacionalni inštitut za javno zdravje

NLZOH Nacionalni laboratorij za zdravje, okolje in hrano

NMP Nujna medicinska pomoč

OC SV Operativni center Slovenske vojske

OKC PU Operativno-komunikacijski center policijske uprave

OPVP Območje pomembnega vpliva poplav

ReCO Regijski center za obveščanje

RKB Radiološka, Kemična in Biološka zaščita

RS Republika Slovenija

RKS Rdeči križ Slovenije

SEVESO zavezanci Obrati večjega ali manjšega tveganja za okolje, uvrščeni na podlagi

meril, določenih v Uredbi o preprečevanju večjih nesreč in zmanjšanju

njihovih posledic

SMOK Sistem Monitoringa, Opazovanja in Kontrole

STA Slovenska Tiskovna Agencija

SV Slovenska vojska

URSZR Uprava Republike Slovenije za zaščito in reševanje

UVHVVR Uprava za varno hrano, veterinarstvo in varstvo rastlin

ZA-RE Radijske zveze v sistemu zaščite in reševanja

ZiR Zaščita in reševanje ZIRS Zdravstveni inšpektorat Republike Slovenije

ZRP Zaščita, reševanje in pomoč

# 11 SEZNAM PRILOG IN DODATKOV

## 11.1 Skupne priloge

| P – 1 | Podatki o poveljniku, namestniku poveljnika in članih štaba CZ |
| --- | --- |
| P – 2 | Podatki o odgovornih osebah v URSZR Izpostavi Trbovlje |
| P – 3 | Pregled regijskih sil za zaščito, reševanje in pomoč |
| P – 4 | Podatki o regijskih organih, službah in enotah CZ |
| P – 5 | Seznam regijskih zbirališč sil za zaščito, reševanje in pomoč |
| P – 6 | Pregled osebne in skupne opreme ter sredstev pripadnikov regijskih enot za zaščito, reševanje in pomoč |
| P – 7 | Pregled javnih in drugih služb, ki opravljajo dejavnosti pomembne za zaščito in reševanje |
| P – 8 | Pregled materialnih sredstev v regiji iz državnih rezerv za primer naravnih in drugih nesreč |
| P– 10 | Pregled gradbenih organizacij |
| P – 11 | Pregled gasilskih enot s podatki o poveljnikih in namestnikih poveljnikov |
| P – 12 | Pregled gasilskih enot širšega pomena s podatki o poveljnikih in namestnikih poveljnikov |
| P -13 | Pregled avtomobilskih lestev v regiji za gašenje in reševanje iz visokih zgradb |
| P – 14 | Pregled avtomobilskih cistern v regiji za prevoz pitne vode |
| P – 15 | Podatki o odgovornih osebah v regiji, ki se jih obvešča o nesreči |
| P – 17 | Seznam prejemnikov informativnega biltena |
| P – 18 | Seznam medijev, ki bodo posredovala obvestila o izvedenem alarmiranju in napotke za izvajanje zaščitnih ukrepov |
| P – 19 | Radijski imenik sistema zvez ZARE, ZARE+ |
| P – 20 | Pregled sprejemališč za evakuirane prebivalce |
| P – 21 | Pregled objektov, kjer je možna začasna nastanitev ogroženih prebivalcev in njihove zmogljivosti, ter lokacije primerne za postavitev zasilnih prebivališč |
| P – 22 | Pregled organizacij, ki zagotavljajo prehrano |
| P – 23 | Pregled lokacij načrtovanih za potrebe zaščite in reševanja v občinskih prostorskih aktih |
| P -24 | Pregled enot, služb in drugih operativnih sestavov društev in drugih nevladnih organizacij, ki sodelujejo pri reševanju |
| P – 25 | Pregled humanitarnih (človekoljubnih) organizacij, ki sodelujejo pri oskrbi prebivalcev |
| P – 26 | Pregled centrov za socialno delo |
| P – 27 | Pregled zdravstvenih domov, zdravstvenih postaj in reševalnih postaj |
| P – 28 | Pregled splošnih in specialističnih bolnišnic |
| P – 29 | Pregled veterinarskih organizacij |
| P – 30 | Pregled stacionarnih virov tveganja zaradi nevarnih snovi |
| P – 31 | Pregled kulturne dediščine |

## 11.2 Posebne priloge

| P – 100 | Evidenčni list o vzdrževanju načrta zaščite in reševanja |
| --- | --- |
| P – 101 | Ocena ogroženosti Zasavske regije zaradi poplav |
| P – 102 | Pregled-ocena potrebnih sil in sredstev ZRP v Zasavski regiji |
| P – 300 | Evidenčni list o vzdrževanju načrta zaščite in reševanja |
| P – 303 | Pregled virov tveganja zaradi obdelovalcev in zbiralcev nevarnih odpadkov |
| P – 401 | Pregled izvajalcev javnih služb ravnanja s trupli živali in drugimi živalskimi stranskimi proizvodi |

## 11.3 Skupni dodatki

| D - 1 | Načrtovana finančna sredstva za izvajanje načrta |
| --- | --- |
| D - 2 | Načrt URSZR za zagotovitev prostorskih in drugih pogojev za delo poveljnika CZ Zasavje in Štaba CZ Zasavje |
| D - 3 | Načrt organizacije in delovanja regijskega logističnega centra |
| D - 4 | Načrt zagotavljanja zvez ob nesreči |
| D - 5 | Priporočilo o organiziranju in delovanju informacijskega centra |
| D - 6 | Navodilo za izvajanje psihološke pomoči |
| D - 7/R-3 | Navodilo – kako ravnamo ob poplavi in ukrepi po poplavi |
| D - 9 | Zaščitni ukrep evakuacija – priporočilo |
| D - 10 | Osnovni pogoji za življenje ob naravnih in drugih nesrečah – priporočilo |
| D - 11 | Zaščitni ukrep sprejem in oskrba ogroženih prebivalcev + priporočilo |
| D - 13 | Vzorec obrazca za povrnitev stroškov občinam ob nesreči |
| D - 14 | Vzorec odredbe o aktiviranju sil in sredstev za ZRP |
| D - 15 | Vzorec delovnega naloga |
| D - 17 | Vzorec prošnje za državno pomoč |
| D - 19 | Vzorec sklepa o aktiviranju načrta ZiR ob nesreči |
| D - 20 | Vzorec sklepa o preklicu izvajanja zaščitnih ukrepov in nalog ZRP |
| D - 22 | Načrt dejavnosti Izpostave URSZR Trbovlje |
| D - 22/R-1 | Načrt dejavnosti ReCO Trbovlje |
| D - 22/R-2 | Načrt dejavnosti PU Ljubljana ob naravnih in drugih nesrečah |
| D - 22/R-6 | Načrt organizacije delovanje SB Trbovlje v masovnih nesrečah |